Bimbang Ada Rusuhan? Ini 7 Tips Untuk ‘Solo Traveler’ Pertama Kali Ke India

Buat yang ‘Kaki Travel’, pasti anda bersetuju jika penulis katakan India adalah destinasi pelancongan yang luar biasa. Terdapat Taj Mahal, Kuil Emas Amritsar, Istana Megah Udaipur, dan banyak lagi. Malangnya, ramai yang takut dan bimbang jika mahu ke India pada saat ini, lagi -lagi orang muslim

Seperti yang dilaporkan dari akhbar tempatan, ibu kota di India sedang mengalami huru-hara yang tercetus akibat rakyat membantah undang-undang kerakyatan diumumkan Perdana Menteri Narendra Modi yang penuh kontroversi.

Susulan dari hal itu, ia menjadi pertelingkahan antara agama, yang menyaksikan ramai penduduk Islam menjadi sasaran. AFP melaporkan perusuh membakar rumah, kedai, dua masjid, dua sekolah dan stesen minyak.

Jadi kepada para pelancong yang mahu terus berkunjung ke India, risiko bahaya itu tetap ada, cuma anda harus lebih berjaga-jaga dan menjaga keselamatan diri.

Jika yang melancong secara berkumpulan mengikut agensi pelancongan mungkin anda tak perlu fikir banyak tentang hal keselamatan, tetapi bagaimana dengan ‘Solo Traveler’ atau Backpacker yang datang bersendirian?

Atas sebab ini, penulis ingin berkongsi 6 Tips agar selamat dan selesa memasuki India buat kali pertama. Tips ini ditulis berdasarkan pengalaman penulis yang berkunjung ke India baru-baru ini.

Di India anda akan terbiasa dengan soalan “Adakah ini pertama kali ke India”. Nampak macam soalan beramah mesra tapi sebenarnya ada muslihat. Kalau ditanya soalan begini, jawab saja sudah 10 kali ke India tapi daerah yang berbeza.

Bagi mereka jika pertama kali datang ke India bermakna kita tidak tahu apa-apa tentang India, maka mudahlah  untuk ditipu.

Jangan 100 peratus mengikuti buku panduan perjalanan kerana banyak maklumat berubah dengan cepat. Penulis mengesyorkan agar anda mencari maklumat secara langsung dari penduduk setempat atau pelancong asing yang lain.

Sekiranya anda ingin bertanya tentang tunjuk arah, tanya sekurang-kurangnya kepada 3 orang berbeza supaya anda boleh mempertimbangkan jawapannya.

Bersedia untuk membayar dengan wang yang tepat. Jika anda membayar dengan wang yang lebih daripada harga, ada kemungkinan wang baki itu tidak akan diberikan. Mereka akan sentiasa memberi alasan tiada wang baki sambil geleng-geleng kepala. Itu menipu namanya!

Kita kena faham, mereka bekerja keras untuk dapatkan wang setiap hari kerana ekonomi negara mereka yang kurang stabil. Jadi masa ini mereka nak ‘ketuk’ pelancong asing.

Di India, kita akan terdedah dengan situasi yang tak diduga, lagi-lagi kepada ‘Solo Traveller’. Jika anda sudah membuat tempahan hotel, kalau boleh menghubungi hotel itu terlebih dahulu untuk memaklumkan kehadiran anda pada waktu tertentu. Pastikan lokasi dan hotel itu benar-benar wujud dengan membaca review dari Trip Advisor.

Pengalaman penulis, hotel yang ditempah menerusi laman Oyorooms beserta sarapan pagi selama 3 hari sudah tamat operasi. Hotel tersebut sudah menamatkan operasi sejak berbulan-bulan yang lalu namun tidak diketahui pihak Oyorooms. Teruk bukan?

Jika anda kurang selesa dengan sikap sesetengah orang di India atau scammer, jangan teragak-agak untuk meminta bantuan daripada pihak berkuasa.

Simpan nombor yang boleh dihubungi seperti polis tempatan, kedutaan, atau pusat pelancongan.

Sebelum ke India, disarankan supaya kita berkenalan dengan penduduk di tempat yang kita kunjungi. Banyak aplikasi yang boleh menghungkan anda dengan penduduk tempatan ataupun pengembara lain contohnya menerusi aplikasi CouchSurfing.

Menjalinkan persahabatan dengan penduduk tempatan di setiap kawasan yang kita lawati sangat berguna. Sekurang-kurang kita boleh dapat bantuan segera jika berlaku perkara-perkara yang tak diingini.

Sekiranya anda ingin bertanya kepada penduduk setempat, menyapa mereka dengan panggilan yang baik seperti  supaya mereka lebih bersedia membantu anda.

Belajar beberapa perkataan di India kerana penduduk tempatan akan lebih suka dan menghargai mereka jika anda boleh bercakap dalam bahasa India, walaupun hanya satu atau dua perkataan.

Salah satu kelebihan penduduk tempatan di India, mereka boleh mengenal pasti wajah seorang pelancong, malah mereka siap boleh tahu kita dari negara mana. Agak sukar bila berjalan sendirian di ibu kota kerana sering di ajak naik tuk-tuk dan disapa oleh peniaga tempatan.

Jadi kalau anda rasa hidup anda tenang tanpa di ganggu, pakai saja topeng muka seolah-olah anda alergi dengan habuk dan terus berjalan seperti orang tempatan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Terlibat Dalam Kemalangan! Hun Haqeem Selamat Jalani Pembedahan

Semalam, ramai yang terkejut apabila pelakon yang semakin mencipta nama, Hun Haqeem telah terlibat dalam  kemalangan jalan raya selepas terjatuh dari motorsikal yang ditunggangnya pada tengah malam Sabtu.

Menerusi laporan Harian Metro, pelakon yang terkenal dengan watak Jekfer dalam drama bersiri Kampung People itu mengalami kecederaan yang serius di bahagian kedua-dua tumit dan perlu menjalani pembedahan secepat mungkin.

“Dia baru habis penggambaran sebahagian episod drama bersiri, Seindah Tujuh Warna Pelangi sekitar jam 8 malam tadi.

“Saya difahamkan dia kemudian main futsal dan kemalangan itu berlaku ketika Hun dalam perjalanan pulang ke rumah.

“Dia menunggang motosikal namun saya tidak pasti kemalangan membabitkan kenderaan lain atau sebaliknya.

“Dia mengalami kecederaan agak serius di bahagian tumit kaki kanan dan disyaki kena ligamen.

“Dia perlu menjalani pembedahan secepat mungkin hari ini. Paling cepat masuk bilik pembedahan petang atau malam ini kerana Pusat Perubatan Universiti Kebangsaan Malaysia (PPUKM) sentiasa ada banyak kes,” kata pengurus produksi, Ef Hairee.

Bagaimanapun menerusi carian Murai.my dalam perkongsian Hun di laman Instagram nya memberitahu dia telah selamat menjalani pembedahan dan akan keluar dari hospital pada tengahari ini.

Difahamkan, Hun perlu berehat dalam tempoh enam minggu sebelum kembali semula berlakon. Ketika ini, Hun terlibat dalam penggambaran drama Seindah Tujuh Warna Pelangi yang kini sedang ditayangkan di slot Akasia TV3 dan pihak produksi akan mencari inisiatif lain untuk meminda jalan ceritanya.


Bunga Citra Lestari Sebak Di Kemunculan Pertama Selepas Pemergian Ashraf Sinclair

Atas dasar komitmen dan sikap profesional nya, penyanyi dan pelakon popular Indonesia, Bunga Citra Lestari (BCL) tetap menunaikan tanggungjawab nya untuk menghiburkan peminat pada Jumaat dan Sabtu yang lalu.

Persembahannya menerusi Friday Fusion di SQ Quarter Dome, Cilandak Indonesia itu merupakan kemunculan pertama BCL selepas pemergian suami tercinta yang juga pelakon Malaysia dan Indonesia, Ashraf Sinclair yang meninggal dunia dua minggu yang lalu. Dalam persembahan itu, BCL telah mendendangkan lagunya yang berjudul Cinta Sejati yang mana membuatkan dia gagal menahan perasaan sebak ketika menyanyikan lagu tersebut.

Malah dia turut terhenti seketika kerana terlalu sebak selain memohon maaf dia kini hanya boleh menyanyikan lagu-lagu yang gembira sahaja kerana tidak mampu lagi untuk menyanyikan lagu berunsur sedih.

Selain Cinta Sejati, BCL turut mendendangkan sebuah lagi lagu popularnya berjudul Harta Berharga. Kelihatan sesekali peminat menghadiahkannnya beberapa kuntum bunga sebagai penghargaan buat penyanyi kesayangan mereka itu.

The way she sent love to her late husband. BCL + Ashraf Sinclair the definition of eternal love. Cinta sampai ke syurga, inshaAllah pic.twitter.com/xL9Mdk2UN9

— IdR.静けさ (@blossmeovv) February 29, 2020

Pada 18 Februari lalu, industri dikejutkan dengan berita pemergian Ashraf di Rumah Sakit Metropolitan Medical Centre (MMC), Kuningan, Jakarta, pada jam 4.51 pagi waktu tempatan dipercayai akibat serangan jantung. Allahyarham meninggalkan BCL dan anak, Noah Aidan Sinclair, berusia 10 tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tahniah! Hafiz Suip Timang Cahaya Mata Lelaki Kedua

Bulan Mac yang cukup bermakna buat penyanyi Hafiz Suip sekeluarga apabila penyanyi ini telah berkongsi khabar gembira yang mana isteri tercinta, Nureffy Jesreel Abdullah, 27 telah selamat melahirkan anak kedua mereka petang semalam (1 Mac 2020).

Menurut sumber,isteri penyanyi itu telah bersalin pada jam 6.45 petang di Pusat Perubatan Subang Jaya. Cahaya mata kedua mereka yang juga bayi lelaki itu dilahirkan seberat 3.03 kilogram dan isteri dan anaknya juga berada dalam keadaan sihat.

Menerusi perkongsian Hafiz di laman Instagram nya, dia memanjatkan rasa syukur atas kehadiran cahaya mata kedua  dan dalam masa yang sama turut dibanjiri dengan ucapan tahniah dan doa buat keluarga mereka.

Pemenang vokal terbaik AJL34 ini telah berkahwin dengan Nureffy pada 14 Mei 2016, dan mempunyai seorang anak lelaki,Muhammad Riyadh Zafri, 4 tahun.


Syed Saddiq Luah Rasa Kecewa, Ini Nasihat Abby Abadi & Azief Khalid

Rata-rata rakyat Malaysia begitu terkejut dengan perubahan yang berlaku dalam pentadbiran negara, susulan dari peletakan dan perlantikan jawatan Perdana Menteri baharu.

Belum reda rasa terkejut dengan berita peletakan jawatan Tun Dr Mahathir Mohamad (Tun M) sebagai Perdana Menteri ke-7, muncul pula berita tanpa di duga Tan Sri Muhyiddin Yassin (TSMY) sebagai Perdana Menteri Malaysia ke-8 yang telah diperkenan Yang di-Pertuan Agong, Al-Sultan Abdullah Ri’ayatuddin Billah Shah.

Hal yang sama turut dirasai oleh Bekas Menteri Belia dan Sukan iaitu Syed Saddiq melalui posting terbarunya di Instagram. Saddiq meluahkan rasa kesal kerana yang terpalit dengan ratusan kes rasuah akan diangkat sebagai pemimpin menerajui negara. Baca luahan isi hati Saddiq di bawah.

A post shared by Syed Saddiq (@syedsaddiq)

“Minggu ini, minggu yang paling mencabar. Saya masuk Politik untuk bersihkan Politik, tetapi diminta menubuhkan sebuah kerajaan bersama dengan Pemimpin Politik yang saya lawan dahulu kerana rasuah & salah guna kuasa.”

“Mereka yang terpalit dengan ratusan kes rasuah akan diangkat sebagai pemimpin menerajui negara.”

“Tan Sri, ayah saya, mungkin tidak rasa bersalah tetapi saya tidak sanggup.”

“Orang sama yang meninggalkan Tan Sri, buang Tan Sri, tikam Tan Sri dari belakang sekarang diangkat bersama dalam kerajaan.”

“Minta maaf Tan Sri kerana tidak dapat bersama. Saya akan terus berusaha & berdoa supaya prinsip perjuangan kita akan dijunjung melebihi kepentingan politik.”

Luahan isi hati Saddiq telah mendapat reaksi positif dari pengikutnya termasuk golongan selebriti.

Pelakon dan usahawan, Abby Abadi menasihati Saddiq supaya meneruskan perjuangan dengan sebaiknya.

Terlihat juga, komen dari anak tiri Datuk Seri Siti Nurhaliza, Azief Khalid yang menunjukkan tanda sokongan serta memberi kata-kata semangat kepada Saddiq.

Untuk perkembangan terbaru, menurut Astro Awani,  TSMY memulakan tugas hari pertama beliau sebagai Perdana Menteri Kelapan di Bangunan Perdana Putra, di sini, hari ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


10 Wanita Pertama Menginap Di Dorsett Hartamas Bakal Diraikan!

Bercakap mengenai hotel, ramai yang merungut kerana tidak puas menginap dek kerana durasi penginapan yang diberikan buat para pengunjung agak terhad.

Kini, kebanyakan hotel telah menetapkan waktu untuk daftar masuk adalah pada jam 2 atau 3 petang Manakala untuk daftar keluar adalah pada jam 12.00 tengahari.

Tidak puas? Apa kata pilih Dorsett Hotel Hartamas yang terletak di Hartamas, Kuala Lumpur untuk merasai penginapan yang lebih ‘puas’ dan selesa. Ini kerana menerusi promosi mereka Dorsett 26 Hour setiap pengunjung berpeluang untuk menginap lebih lama iaitu selama 26 jam!

Dorsett Hartamas, bukan sahaja terkenal dengan perkhidmatan mereka ‘be like your own home’, malah dengan lokasi yang cukup strategik berhampiran dengan Istana Negara, Publika, dan banyak lagi menjadikan hotel ini sebagai pilihan orang ramai.

Mengenai promosi yang diadakan sepanjang tahun, Dorsett Hartamas turut memperkenalkan Dorsett 3 Wishes. Mereka yang menginap disini bukan sahaja boleh dapat 15% diskaun malah boleh memilih 3 ‘wishes’ tanpa sebarang caj menerusi pilihan yang diberikan oleh pihak hotel.

Menariknya lagi, pada bulan Mac ini sebagai menghargai para wanita, Dorsett Hotel Hartamas bakal meraikan 10 pelanggan wanita pertama mereka yang membuat tempahan penginapan. 10 yang bertuah bukan sahaja akan layak menikmati pelbagai promosi hotel Dorsett Hartamas sebelum ini malah mereka juga akan diberikan pelbagai hadiah tambahan seperti baucer penjagaan diri. Untuk maklumat lanjut boleh layari laman web Dorsett Hotel Hartamas.


Mike Tyson Sanggup Bayar RM40 Juta Untuk Calon Suami Anaknya?

Baru-baru ini kecoh mengenai bekas juara tinju kelas dunia, Mike Tyson dilaporkan menawar AS$ 10 juta atau sekitar RM 40 Juta kepada mereka yang ingin menikahi anak perempuannya, Mikey Lorna.

Berita yang dianggap khabar angin ini mendakwa bahawa Tyson mencari calon sesuai sebagai menantu lelakinya berkahwin dengan Mikey, yang merupakan anak sulung nya. Mikey kini berusia 30 tahun dan belum mempunyai pasangan hidup.

Dikhabarkan bekas petinju yang kini sedang menjalankan perniagaan ganja, siap sedia membayar RM40 Juta bagi seorang lelaki yang ingin bernikah dengan Mikey.

Dipetik dari Guardian, Tyson menafikan khabar angin itu. Lelaki berusia 53 tahun itu marah dan menuntut beberapa saluran media yang mengumumkan berita yang tidak benar itu untuk menarik semula berita itu.

Tidak semua saluran media yang menyebarkan berita palsu itu menarik balik liputan mereka. Tyson juga dilaporkan akan mengambil tindakan undang-undang.

Tyson mempunyai tujuh orang anak, Gena, Rayna, Amir, D’Amato Kilrain, Mikey Lorna, Miguel Leon dan Exodus dari beberapa perkahwinannya.

Tyson telah diisytiharkan muflis selepas bersara daripada tinju pada tahun 2005. Namun dia bangkit menjadi ahli perniagaan yang berjaya dalam dunia ganja.


AirAsia Unlimited RM499: 4 Hal Ini Patut Anda Pertimbangkan Sebelum Membeli

Di dalam kekecohan merebaknya Virus Corona di seluruh dunia, muncul pula tawaran hebat dari syarikat penerbangan tambang murah AirAsia yang membuatkan ramai tak senang duduk.

Kini para penumpang AirAsia boleh menggunakan penerbangan tanpa had selama setahun dengan Pas AirAsia Unlimited dengan hanya RM499, dan boleh dibeli di airasia.com/deals atau aplikasi mudah alih AirAsia selama tujuh hari sahaja bermula dari 29 Februari.

Para pemegang Pas AirAsia Unlimited diberi kuasa untuk menebus penerbangan tanpa had antara Kuala Lumpur dan Australia, Jepun, India dan banyak lagi dalam masa setahun (tempoh perjalanan antara 2 Mac 2020 dan 2 Mac 2021) tertakluk kepada cukai dan yuran kerajaan , bagasi dan caj lain. Tempahan penerbangan mesti dilakukan sekurang-kurangnya 14 hari sebelum berlepas.

Nampak memang seronok bukan? Seolah-olah anda boleh pusing 1 dunia bila-bila masa tanpa mengeluarkan wang selama setahun. Tapi anda silap, banyak hal yang perlu anda pertimbangkan sebelum membeli pas tanpa had AirAsia ini.

Pas AirAsia Unlimited boleh ditebus hanya pada AirAsia X dan penerbangan Thai AirAsia X yang mengandungi Kod D7 dan XJ, masing-masing, KECUALI untuk laluan AirAsia X di bawah (dalam kedua-dua arah):

Jadi penerbangan yang bukan AirAsia X tidak layak untuk ditebus. Kepada yang tidak tahu, AirAsia X, adalah penerbangan long haul (jarak jauh). Kebiasaannya AirAsia X terbang menggunakan Airbus A330 dan Airbus A340 yang mampu terbang lebih dari lima jam seperti ke Australia, China, India dan sebagainya.

Anda harus ingat, Pas ‘AirAsia Unlimited” bukan bermaksud anda tidak perlu bayar apa-apa untuk tiket penerbangan. Anda hanya dikecualikan bayaran tambang asas, namun tetap kena bayar caj-caj yang lain seperti  untuk caj lapangan terbang, cukai dan yuran pengawalseliaan, atau caj lain.

Kadar caj-caj ini bergantung kepada destinasi yang ditujui. Contohnya, jika menempah tiket ke Tokyo, Jepun pergi dan balik, anda dikehendaki membayar

Jadi jumlah keseluruhan anda harus membayar RM209 dengan menggunakan Pas ‘AirAsia Unlimited’.

Buat pemegang akaun BIG MEMBER yang suka kumpul mata, malangnya tiada mata ganjaran untuk  akan diberikan untuk pembelian menggunakan . Penggunaan AirAsia Unlimited Pass tidak akan mendapat apa-apa Mata Ganjaran BIG, dan penerbangan yang diterbangkan dengan menggunakan AirAsia Unlimited Pass tidak akan dikira untuk sebarang tawaran atau bonus.

Penebusan Mata Ganjaran BIG juga tidak dibenarkan untuk pembelian pas AirAsia Unlimited.

Bukan semua tarikh sepanjang tahun boleh ditebus dengan Pas ‘AirAsia Unlimited’.  Penebusan penerbangan adalah terhad dan tertakluk kepada ketersediaan kerusi. Tempat duduk mungkin tidak tersedia pada setiap penerbangan atau hari, contoh disebabkan oleh permintaan yang tinggi pada waktu seperti hujung minggu, cuti umum, cuti sekolah, dan sebagainya. Pas AirAsia Unlimited tidak menjamin ketersediaan penerbangan tertentu.

Jadi anda berminat untuk mendapatkan pas AirAsia Unlimited? Sebaik sahaja anda membeli Pas AirAsia Unlimited, anda boleh menggunakan kod promo untuk menempah penerbangan di AirAsia.com atau AirAsia App. Tempahan anda mesti dibuat sekurang-kurangnya 14 hari sebelum tarikh berlepas dan tarikh tempahan yang terakhir akan dibuat pada 16 Feb 2021.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selesai Umrah, Siti Badriah ‘Sound’ Netizen Kerana Dianggap Permainkan Hijab

Penyanyi berasal dari Indonesia, Siti Badriah baru saja menjalani umrah dengan suaminya, Krisjiana Baharudin. Sekembalinya dari Tanah Suci, Siti Badriah memutuskan untuk tidak lagi mengenakan hijab seperti yang dilakukan selama di Tanah Suci.

Intagram Siti Badriah diserang netizen dengan mengeluarkan kata-kata negatif dan akhirnya dia buka mulut. Hal itu diungkapkan olehnya dalam posting terkini di Instagram.

“Saya memang bukan wanita berhijab tapi Insya Allah saya berusaha untuk berpakaian yang sesuai pada tempatnya,” tulis Siti Badriah.

Pelantun Lagi Syantik ini mengatakan tidak pernah berniat mempermainkan agama terhadap pemakaian tudung.

“Bukan bermaksud memermainkan atau tidak mau berhijab. Tapi hijab itu dari hati, bukan dari mulut orang, jadi para pengikut harap maklum ,” lanjutnya.

Kenyataan itu ditulis bersama gambar saat berada di Jeddah. Di situ, Siti Badriah terlihat mengenakan hijab kerana memang sedang menjalani ibadah umrah.

Walaupun banyak mendapat komen negatif, Siti Badriah rupanya tetap mendapat sokongan dari suaminya, Krisjiana Baharudin tentang pemakaian tudung.

Suaminya sempat menegur netizen, setelah melihat isterinya diusik netizen kerana isu hijab di ruangan komen.

“Pada yang bercakap pasal hijab & dosa. Sudahlah, terserah lah isteri mahu jadi bagaimana. Dosa isteri saya, saya yang tanggung. Kenapa kalian sibuk uruskan dosa isteri saya?” tulisnya.

Krisjiana Baharudin meminta agar netizen berhenti bercakap soal Siti Badriah yang hingga kini belum pakai tudung.

Dia juga berkata, dosa isterinya itu akan ditanggung dirinya bukan netizen.


“Saya Teringin Nak Jumpa Ustaz”- Nazrey Johani Dedah Hajat Abam Yang Tidak Kesampaian

Harimau mati meninggalkan belang, manusia mati meninggalkan nama. Mungkin inilah peribahasa yang sesuai melambangkan pemergian Allahyarham Syed Umar Mokhtar Syed Mohd Redzuan atau Abam Bocey yang terus dikenang atas budi pekertinya yang menjadi contoh buat masyarakat diluar sana.

Ramai yang terkejut dan bersedih dengan pemergian Allahyarham termasuklah bekas vokalis kumpulan Raihan, Ustaz Nazrey Johani.

Menerusi laman Instagram nya pada minggu lalu, Nazrey mendedahkan Abam pernah meluahkan hasrat untuk bertemu dengannya.

Sepanjang hayatnya, Abam telah menitipkan komen untuk membawa anak tunggalnya, Syed Uthman Hamzah Al-Juffrey bertemunya dan mendengar nyanyian lagu Khabar Iman secara langsung.

Dedahnya lagi, Allahyarham begitu meminatinya dan mereka saling berbalas kiriman teks untuk mengadakan pertemuan. Namun hasrat pelawak itu tidak kesampaian apabila dia terlebih dahulu dijemput Ilahi.

“Saya nak lagu Raihan, Khabar Iman ustaz nyanyi semula. Saya peminat ustaz, teringin nak jumpa ustaz,” tulis Abam

Dalam pada itu, menerusi posting tersebut terdapat beberapa komen daripada netizen yang meminta sahabat karib Abam seperti Achey dan Fad untuk membantu menunaikan hajat Allahyarham yang ingin membawa anaknya bertemu dengan Nazrey.

Abam telah menghembuskan nafas terakhir pada 10 Februari lalu di kediamannya dipercayai akibat demam panas.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Anak PM Ke-8! Instagram Najwa Mahiaddin Dibanjiri Komen Netizen

Sejak Tan Sri Muhyiddin Yassin dilantik menjadi sebagai Perdana Menteri Malaysia ke-8 pada 29 Februari lalu, netizen mula ‘bekerja’ dengan mengikuti perkembangan terkini anak perempuannya yang juga penyanyi NJWA.

Menerusi carian Murai.my di akaun Instagram milik NJWA atau nama sebenarnya Najwa Mahiaddin@Muhyiddin, netizen telah membanjiri ruangan komen posting terkini penyanyi itu yang dimuatnaiknya pada 6 minggu lalu.

Rata-rata daripada mereka mengucapkan tahniah buat mereka sekeluarga atas perlantikan tersebut dan tidak kurang juga ada yang meninggalkan komen berbaur politik.

Sedikit info mengenai NJWA, dia memulakan karier sebagai penyanyi sekitar tahun 2011. Popular menerusi lagu Got To Go, NJWA turut mendapat pengiktirafan Artis Baru Terbaik dan Lagu Inggeris Tempatan Terbaik melalui Anugerah Industri Muzik ke-18.

Pada 26 Mac 2015, penyanyi ini telah berkahwin dengan Idris Koh Keng Hui yang berketurunan Cina Malaysia di kediaman rasmi Timbalan Perdana Menteri Malaysia, Seri Satria ketika itu.

Pada tahun 2018, NJWA telah membuat keputusan untuk menggunakan nama pentas sebagai NJWA yang mana sebelum ini dia dikenali sebagai Najwa Mahiaddin. Keputusan itu dibuat bagi mengelakkan kekeliruan antara penyanyi yang bernama Najwa selain ingin melakukan perubahan dalam karier seni nya.


Judika Tak Mampu Tahan Air Mata Lihat BCL Saat Nyanyi Single Terbaharu

Air mata Bunga Citra Lestari (BCL) kembali berjurai setelah kembali menjadi juri di Grand Final Indonesian Idol X, pada malam Isnin.

Balu kepada pelakon Ashraf Sinclair itu gagal menahan sebak disaat Judika mendendangkan single terbaharunya yang berjudul Tak Mungkin Bersama. Ketika itu, BCL sempat menangkupkan kepala di atas meja untuk menyembunyikan air matanya namun gagal sehingga terpaksa ditenangkan oleh rakannya yang juga juri bersama, Ari Lasso.

Bagaimanapun usai nyanyian oleh penyanyi lelaki popular itu, BCL bangun menepuk tangan memberikan penghormatan buatnya sambil mengalirkan air mata. Bagi Judika pula, dia meminta semua penonton untuk memberikan tepukan gemuruh buat rakannya sebagai satu tanda semangat buatnya untuk terus kuat selepas kehilangan orang tersayang.

Menurut Judika kepada hos Indonesian Idol, pada mulanya dia enggan melancarkan lagu itu dalam masa terdekat. Namun atas sebab tersendiri, dia memperdengarkan secara rasmi buat semua peminatnya pada malam itu. Mengimbas kembali pada hari pemergian Allahyarham, dia mengalirkan airmata disaat mendengar berita sedih mengenai sahabatnya itu.

“Saya bukannya mahu mengungkit sebuah kejadian, tetapi ketika saya dalam pesawat kebetulan kejadian tersebut terjadi pada Bunga. Saya dalam kapal terbang pada jam 6 pagi. Entah kenapa saya dengar lagu ini terus menangis” katanya

Pada 18 Februari lalu, industri dikejutkan dengan berita pemergian Ashraf di Rumah Sakit Metropolitan Medical Centre (MMC), Kuningan, Jakarta, pada jam 4.51 pagi waktu tempatan dipercayai akibat serangan jantung. Allahyarham meninggalkan BCL dan anak, Noah Aidan Sinclair, berusia 10 tahun.


Sheeda Dangdut Akui Sudah Bercerai 8 Bulan Yang Lalu

Tiada siapa yang mahukan rumahtangga yang dibina musnah begitu sahaja. Namun buat penyanyi dangdut, Sheeda, 56 dia akui terpaksa berpisah dengan bekas suami, Sukri Hashim, 39 atas dasar pengorbanan.

Menurut Sheeda dia telah bercerai sejak lapan bulan yang lalu dan perpisahan itu dilakukan secara baik dan bukanlah disebabkan masalah rumah tangga atau orang ketiga.

“Di antara kami, tidak timbul masalah rumah tangga atau orang ketiga tetapi cukuplah saya katakan pengorbanan”

Dedah Sheeda lagi, bekas suaminya merupakan seorang lelaki yang cukup baik dan mahukan dia menjalani kehidupan yang lebih baik pada masa akan datang.

“Selama 12 tahun hidup bersama, bekas suami saya memang lelaki yang baik dan sangat penyayang.

“Cuma, sudah tiba masa untuk kami membawa haluan masing-masing ke arah kehidupan lebih baik,”

Malah, baginya bukan mudah untuk mereka berpisah apatah lagi dia turut membuat solat istikharah dan solat hajat memohon petunjuk seandainya perpisahan tersebut adalah jalan yang terbaik buat mereka.

“Bukan mudah untuk saya buat keputusan untuk bercerai itu. Tetapi, saya fikir pengorbanan perlu dilakukan.

“Saya nak bekas suami menjalani kehidupan lebih baik pada masa akan datang. Apatah lagi, perbezaan jarak usia 17 tahun di antara kami,”

Namun, hubungan mereka masih baik seperti dahulu dan mempunyai seorang anak, Muhammad Aiman, 12 hasil perkongsian hidup bersama sebelum ini.

Sebagai info, Sheeda dan Sukri yang merupakan seorang guru telah berkahwin pada sekitar 2007. Hasil daripada perkahwinannya terdahulu, penyanyi ini telah dikurniakan tiga orang cahaya mata iaitu Hafizul Razli, Bienda dan Nurfazlinda Fazli.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Durian Boleh Cas Bateri Telefon Pintar Dengan Cepat? Ini Kata Profesor

‘King Of Fruit’ atau Raja Buah merupakan gelaran untuk buah durian yang sememangnya menjadi kegilaan seluruh rakyat Malaysia. Sesetengah orang berpendapat, durian membuatkan seseorang itu jadi loya kerana aromanya. Sebaliknya, ada orang yang menilai buah ini sangat lazat.

Namun di sebalik aroma dan kelazatan durian ini,  ternyata durian mempunyai manfaat yang lain. Berdasarkan penyelidikan, durian boleh digunakan untuk teknologi pengisian daya cepat atau fast charging di masa akan datang.

Penyelidikan ini dijalankan oleh Vincent G. Gomes, seorang profesor di University of Sydney, yang menerangkan kaedah bagaimana memproses sisa durian untuk membantu mengisi semula bateri dengan cepat. Penemuan Gomes diterbitkan pada bulan Februari lalu dalam Journal of Energy Storage.

Berdasarkan kajian ini, mengecas bateri dengan durian boleh berlaku kerana tekstur kulit yang berduri. Penyelidik telah membuktikan keberkesanannya melalui sisa kulit dari buahnya. Ia boleh menjadi kapasitor super yang mempunyai keupayaan untuk menyimpan sejumlah besar tenaga untuk menyokong teknologi pengecasan cepat.

“Ketepatan struktur biomassa semulajadi yang dibangunkan selama berjuta-juta tahun evolusi biologi menyediakan sumber luar biasa sebagai tapak untuk sintesis bahan berasaskan karbon. Ciri-ciri yang terintegrasi kawasan permukaan tinggi  boleh memudahkan tindak balas elektrokimia,” tulis pasukan penyelidikan menerusi Popular Mechanics.

Agak menarik untuk menunggu penyelidikan lanjut mengenai durian ini. Sekiranya berjaya, mungkin pada masa akan datang kita akan melihat durian sebagai salah satu pembekal kuasa elektrik untuk pelbagai barangan elektronik.

Seperti yang diketahui, teknologi pengisian cepat kini menjadi keperluan untuk menyokong peranti mudah alih yang terdiri daripada telefon pintar, komputer riba untuk kereta elektrik.


‘Tiada Siapa Boleh Ganti’- Azrinaz Mazhar Hakim Luah Isi Hati Kepada Tun M

Personaliti terkenal, Azrinaz Mazhar Hakim telah meluahkan isi hatinya kepada bekas Perdana Menteri Malaysia ke-7, Tun Dr. Mahathir Mohamad.

Curahan hati itu ditulis Azrinaz di instagramnya dengan memuatnaik video Tun M dipeluk  isterinya Tun Siti Hasmah bersama iringan air mata baru-baru ini selepas sidang media di Yayasan Al-Bukhary.

A post shared by Azrinaz Mazhar (@azrinazmazharhakim)

“Melihat gambar ini, saya benar-benar memahami bagaimana perasaan Tun Siti. Saya mahu pentingkan diri sendiri dan berharap Tun M akan menjadi PM selama-lamanya. Sebagai seorang isteri dan seorang ibu, saya fikir mungkin waktunya bahawa anda perlu berehat dan menghabiskan masa dengan isteri dan keluarga walaupun ramai rakyat Malaysia memerlukan anda memerlukan anda sekarang menerajui negara”

” Pengakhirannya, anda berada di tempat tertinggi, berhak untuk berbangga dengan apa yang telah anda lakukan untuk Malaysia. Secara peribadi, saya telah menempah tempat yang istimewa untuk anda dalam hati saya”

“Anda bukan hanya ‘dalang’ sebenar politik, tetapi anda adalah ‘dalang’ semua manusia”

Azrinaz yang juga bekas wartawan penyiaran bersama stesen televisyen TV3 itu berkata, dia berharap Tun M akan sentiasa muncul di kaca TV dalam memberi pandangan yang berguna buat rakyat Malaysia.

“Saya harap kami akan sentiasa berjumpa dengan anda di TV, mendengar pandangan anda yang cemerlang kerana anda tidak boleh digantikan. Anda akan sentiasa menjadi PM kegemaran saya. Tiada siapa yang boleh menggantikan anda Tun, anda adalah satu dalam satu juta”

Pada 24 Februari yang lalu, Tun M meletakkan jawatan sebagai Perdana Menteri yang ke-7 dan bermulanya kemelut di dalam arena politik dan amat mengejutkan seluruh rakyat Malaysia.

Pada 29 Februari, Yang di-Pertuan Agong Al-Sultan Abdullah Ri’ayatuddin Al-Mustafa Billah Shah berkenan melantik Presiden BERSATU, Tan Sri Muhyiddin Yassin sebagai Perdana Menteri kelapan selaras dengan Perkara 402(2)(a) dan Perkara 43(2)(a) Perlembagaan Persekutuan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Serendah RM499! Lihat Kenapa REALME C3 Berbaloi Untuk Dibeli

REALME C3 secara rasmi boleh dibeli selepan dilancarkan hari ini di sebuah majlis pelancaran yang diadakan di Route 88, Damansara, Selasa (3 Mac 2020). Agak mengejutkan apabila harga diumumkan, ia boleh didapati dengan harga Realme C3 3GB RAM + 32GB storage serendah RM499.

Peranti ini akan tersedia untuk pembelian mulai hari ini bermula  jam  petang, secara eksklusif di kedai rasmi Realme di Shopee. Jika anda lebih suka mendapatkannya di kedai, jualan luar talian akan bermula pada 7 Mac 2020.

Lebih menjimatkan, Realme menawarkan baucar RM20 untuk pembelian melebihi RM400 dan anda boleh menebusnya dengan kod “COLORFUL”. Baucar adalah terhad dan sah sehingga 11:59 pada 3 Mac 2020.

Antara hal yang paling utama untuk dlihat ialah kamera. REALME C3 dilengkapi dengan tiga kamera belakang iaitu 12MP+2MP+2MP. Realme C3 mempunyai paparan skrin seluas 6.5 “HD + LCD dan ia merupakan telefon pintar pertama di Malaysia yang dikuasakan oleh pemproses MediaTek Helio G70. Untuk Malaysia, anda hanya mendapat satu varian tunggal yang menawarkan 3GB RAM dan 32GB storan. Sekiranya anda memerlukan saiz yang lebih besar, anda boleh menambah lebih banyak storan melalui kad microSD.

REALME C3 ini juga dilengkapi dengan sensor cap jari yang dipasang pada belakang peranti dan ia juga menyokong Face Unlock. Dilengkapi bateri 5,000mAh yang lebih besar 25% daripada Realme C2 dan menyokong pengisian cepat 10 Watt.

Realme turut menambah beberapa ciri ekstra seperti Music Share yang membuat pengguna dapat mendengarkan musik melalui dua peranti sekaligus, iaitu melalui kabel earphone dan wireless earphone.

Jadi bagaimana? Berminat untuk mendapatkan REALME C3? Anda boleh segera berkunjung ke kedai rasmi Realme di Shopee sekarang untuk mendapat tawaran harga yang lebih murah.


Menipu Pelanggan! Netizen Dakwa Isteri Da’i Farhan Ditahan?

Menerusi laporan Harian Metro, seorang wanita telah ditahan polis di pejabatnya di Desa Melawati di Kuala Lumpur selepas dipercayai telah menipu seorang pelanggan.

Malah, Ketua Polis Daerah Wangsa Maju, Superintendan Rajab Ahad Ismail mengesahkan berhubung penahanan wanita berkenaan yang juga isteri kepada juara program Da’i. Susulan daripada itu wanita tersebut akan didakwa di Mahkamah Kuala Lumpur pada hari ini. Dalam laporan tersebut, kes disiasat mengikut Seksyen 420 Kanun Keseksaan selepas menipu pelanggannya Oktober tahun lalu.

“Mangsa pernah berurusan dengan wanita berkenaan pada tahun 2017 yang menjanjikan menguruskan sijil halal Jabatan Kemajuan Islam (Jakim) dan sijil Kementerian Kesihatan Malaysia (KKM) bagi produk jamu.

“Mangsa sudah membayar kira-kira RM11,000 kepada wanita terbabit namun sehingga tahun lalu tiada proses dijalankan dan mangsa merasa tertipu,” katanya.

Dalam perkembangan lain, netizen turut membuat spekulasi mengaitkan wanita tersebut dengan isteri kepada Da’i Farhan yang dikenali sebagai Dr Erin.

Bagaimanapun tiada komen lanjut dari pihak Da’i Farhan manakala usaha sebuah portal hiburan untuk mendapatkan penjelasan lanjut juga gagal kerana panggilan telefon tersebut telah dimatikan selepas bertanyakan soalan mengenai isterinya.


Norjuma Habib Gagal Patuhi Penghakiman Ingkar Kehadiran

Semalam telah berlangsungnya sesi sidang media berkenaan satu saman fitnah antara Fame Up Entertainment terhadap Norjuma Habib Mohamed di PWTC, Kuala Lumpur.

Terdahulu, kes saman itu telah difailkan oleh syarikat Fame Up Entertainment menerusi pengarah urusannya, Zuriawati Zaidi, 40. Menurut plaintif (pihak Fame Up ) mereka telah melantik peguam Muhammad Hassanuddin Roslan dari Chung, Hasnal & Partners sebagai peguam kes dan telah memfailkan penghakiman Ingkar Kehadiran terhadap di Mahkamah Sesyen Kuala Lumpur 28 Mac 2019.

Dikatakan , pihak defendan (Norjuma) gagal hadir ke mahkamah dan mengelak untuk menerima serahan mahkamah. Biarpun begitu, pemilik jenama Aidijuma ini tetap hadir ke sesi sidang media semalam namun beredar tidak lama kemudian selepas menimbulkan kekecohan yang turut disaksikan oleh peguam dan para media yang dijemput untuk membuat liputan.

Menurut peguam Hassanuddin ketika ditemui Murai.my antara tuntutan yang dibuat dengan terma penghakiman  adalah ganti rugi yang akan ditetapkan dalam suatu pendengaran taksiran gantirugi kelak yang mana turut memfailkan penahanan defendan mahupun ‘agennya’ daripada terus berbicara atau menyebabkan fitnah terhadap plaintif.

Dalam pada itu, peguam turut memohon kepada mahkamah sesyen Kuala Lumpur agar tuntutan permohonan maaf yang dibuat Norjuma dipinda ke sebuah akhbar tempatan lain yang mana sebelum ini tuntutan tersebut akan dibuat dalam akhbar Utusan Malaysia.

Difahamkan sehingga ke hari ini Norjuma masih gagal untuk mematuhi Penghakiman Ingkar Kehadiran tersebut.

Dalam perkembangan lain, pihak peguam turut menafikan bahawa mereka telah menyerang ibubapa usahawan itu seperti yang di nyatakan menerusi akaun Instagram nya pada 10 Januari yang lalu.

“Pihak kami menafikan dengan keras pernyataan Norjuma Habib Mohamed tersebut.Hakikatnya pada 2 Disember 2019 pihak peguamcara kami hanya hadir untuk menyerahkan Penghakiman Ingkar tersebut kepadanya secara kediri. Selepas dimaklumkan bahawa dia tiada di rumah, peguamcara kami telah pulang tanpa ‘menyerang’ sesiapa”

Dalam kenyataannya, Norjuma mendakwa pihak peguam telah menghantar seseorang untuk menyerang ibubapa nya pada 2 Disember sebaliknya individu tersebut merupakan peguamcara mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rozita Che Wan Buat ‘Stunt’ Sendiri Dalam Family Spy!

Bermula 11 Mac ini, drama bersiri komedi aksi terbaharu, ‘Family Spy’ terbitan Astro GenNext Studios dengan kerjasama rumah produksi Shutterspeak Studio, dan diarahkan oleh Angie Choo bakal ditayangkan secara eksklusif menerusi saluran Astro Ceria (611) dan Ceria HD (631) .

Menampilkan ramai pelakon-pelakon popular antaranya Rozita Che Wan, Alif Satar, Sharifah Shahirah, Sham Visa dan ramai lagi.

Menariknya mengenai Family Spy,ianya merupakan siri komedi aksi pertama bagi Rozita Che Wan atau lebih dikenali sebagai Che Ta dan terdapat pelbagai adegan di mana Che Ta juga melakonkan aksi ‘stunt’ sendiri tanpa memerlukan bantuan pelakon aksi. Malah, Sham yang sebelum ini dikenali sebagai seorang penyanyi turut menjayakan siri ‘Family Spy’ ini dengan membuat beberapa penampilan misteri dalam setiap episod.

‘Family Spy’ mengisahkan tentang seorang bekas perisik hebat antarabangsa, Roz (lakonan Rozita Che Wan), yang terpaksa melepaskan kerjayanya demi melindungi keluarga tercinta. Ahli keluarganya langsung tidak mengetahui latar belakang pekerjaan Roz sebagai seorang bekas perisik, dan beliau berhasrat untuk mengekalkan rahsia itu terutamanya dari anaknya, Daniel (lakonan Alif Satar), yang juga merupakan seorang anggota polis!

Walaupun sudah lama meninggalkan dunia perisikan (‘the spy life’), Roz terpaksa menggunakan skil dan inteleknya untuk menyelamatkan cucunya, Rin (lakonan Airiezara Jasmin), yang diculik oleh musuh. Musuh dari zaman silam yang beliau sendiri kenali dan cukup tidak disangka-sangka. Kini, dengan kebolehan yang dimiliki namun mempunyai faktor-faktor limitasi, berjayakah Roz menyelamatkan cucunya dari bahaya? Sarat dengan aksi mendebarkan, jangan lupa untuk menyaksikan ‘Family Spy’, Mac ini.


Oppo Find X2: OPPO Malaysia Panggil Hanis Zalikha Pula

Para penggemar jenama pengeluar telefon pintar Oppo di Malaysia pasti ternanti-nantikan pelancaran Oppo Find X2 pada 10 Mac 2020 ini.

Semakin dekat dengan tarikh pelancaran, OPPO Malaysia telah mengesahkan lagi khabar angin di mana jenama ini akan bekerjasama dengan pelakon Hanis Zalikha di pelancaran OPPO Find X2 tersebut.

Memang tidak dinafikan, selebriti-selebriti tanah air yang dah jatuh cinta dengan telefon Oppo. Sebelum ini Neelofa, Zahirah McWilson, Ayda Jebat dan Elfira Loy pernah bekerjasama dengan Oppo.

Kali ini, Hanis Zalikha juga dikenali sebagai ‘The Finder’ bakal mengekspresikan pengalamannya bersama teknologi baru pada OPPO Find X2.

OPPO Find X2 adalah peranti flagship yang dikhabarkan akan menggunakan cip pemproses Snapdragon 865, skrin kadar segar semula 120Hz, pengecasan pantas SuperVOOC 2.0 65W dan sokongan rangkaian 5G.

Seperti biasa, sama-sama kita nantikan awal Mac 2020 ini untuk melihat sendiri penawaran daripada pihak Oppo ini.


TMJ Naik Angin di IG? Syifa Melvin Nafi Paksa Safawi Rasid Kahwin

Awal Januari yang lalu, pelakon Syifa Melvin telah mendedahkan untuk merancang hubungan cinta dengan teman lelakinya yang merupakan seorang pemain bola sepak kebangsaan, Safawi Rasid ke arah yang lebih serius.

Bagaimanapun Syifa atau nama sebenarnya Nur Syifa Athirah Amirol Melvin, 26, enggan memberi komen yang lanjut mengenai hubungan mereka dan mengharapkan ke arah pengakhiran yang lebih baik dan halal. Namun di media sosial ketika ini, hangat memperkatakan kembali mengenai hubungan mereka.

Semuanya tercetus apabila Tengku Mahkota Johor, Tunku Ismail Idris Abdul Majid Abu Bakar Iskandar ibni Sultan Ibrahim mendedahkan prestasi salah seorang pemain bola pasukannya, Johor Darul Ta’zim FC (JDT) semakin merosot.

Dalam status yang dimuatnaik Tunku Ismail Idris atau lebih dikenali sebagai TMJ menerusi laman Insta-story, kelihatan suntingan perbualan baginda di laman WhatsApp bersama seorang pemain bola.

Difahamkan, prestasi pemain bola itu merosot kerana tekanan daripada kekasihnya yang memaksanya untuk berkahwin dengan kadar segera.

Biarpun TMJ tidak menyebut mana-mana nama pemain, namun rata-rata netizen mengandaikan bahawa status tersebut ditujukan buat Safawi. Menguatkan lagi dakwaan berkenaan, Syifa menerusi laman Insta-story nya turut memuatnaik kenyataan mengenai spekulasi tersebut.

Tegas pelakon drama #SisCuba ini, dia menafikan bahawa pernah memaksa kekasihnya itu berkahwin. Malah dia juga tidak pernah meminta sebarang wang daripada Safawi seperti yang didakwa sebelum ini.

Menerusi carian Murai.my di laman sosial, rata-rata netizen mengharapkan agar prestasi Safawi kembali meningkat seperti terdahulu apatah lagi jelas kelihatan menerusi liga perlawanan Sumbangsih baru-baru ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Penyanyi Dangdut Cupi Cupita Dibuli Netizen, Payudara Mirip Hantu Gombel?

Jika semalam kecoh mengenai gaun pengantin Bella Hadid yang telus sehingga terlihat payudaranya, hari ini muncul pula isu bentuk payudara artis dari Indonesia ini.

Cupi Cupita merupakan salah seorang penyanyi dangdut berbakat yang sering mencuri perhatian masyarakat Indonesia. Agak menyedihkan, apa-apa yang berkaitan dengan Cupi Cupita sering mendapat komen yang negatif terutamanya pengguna media sosial.

Baru-baru ini, Cupi Cupita sekali lagi  mencuri perhatian. Penyanyi kontroversi berusia 28 tahun ini hangat diperkatakan gara-gara gambarnya tular dalam beberapa akaun gosip. Salah satunya ialah di akaun @mak.bacot.

Pada pandangan pertama tidak ada yang pelik dengan gambar yang dimuat naik oleh akaun Instagram @mak.bacot itu. Kerana dia terlihat cuma seperti mengisi salah satu acara televisyen sambil memperlihatkan wajahnya tersenyum riang.

Tapi rupanya di ruangan komen, nampaknya payudara Cupi Cupita menjadi perhatian pengguna media sosial. Rata-rata netizen mempersoalkan bentuk payudara Cupi Cupita dalam gambar kelihatan berbeza daripada biasa.

Berderet komen dari netizen memberikan komen dan seperti biasa beberapa komen  nampaknya juga mengejek. Ada diantara mereka menyamakan bentuk payudara Cupi  seperti Hantu Gombel.

“Mamp*sss itu tet*k melorot sampai perut dah seperti hantu gombel,” cetus netizen dengan akaun @ropin******.

Sebelum ini menerusi kenyataannya di Okezone, Cupi Cupita tidak faham dengan segelintir netizen yang menganggap payudaranya terlalu besar.

“Saya tidak faham bahawa semua orang mengatakan seperti itu (besar), tetapi saya rasa biasa, tak tahu kenapa orang cakap begitu” katanya kepada Okezone.


[VIDEO] Bertikam Lidah, Suasana Tegang Norjuma & Peguam di Sidang Media

Memetik artikel Murai.my sebelum ini, telah berlangsungnya sesi sidang media berkenaan satu saman fitnah antara Fame Up Entertainment terhadap Norjuma Habib Mohamed di PWTC, Kuala Lumpur.

Dalam sidang media itu, Norjuma turut hadir bersama wakilnya selepas dijemput oleh pihak Fame Up yang diwakili oleh peguam Muhammad Hassanuddin Roslan dari Chung, Hasnal & Partners.Bagaimanapun, belum pun bermula usahawan itu bertindak untuk meninggalkan sidang media tersebut selain memohon maaf kepada para media yang hadir. Menurutnya, dia terpaksa berbuat demikian kerana majlis tersebut tidak berlangsung seperti waktu yang ditetapkan yang ketika itu lewat 5 minit.

Malah, suasana semakin tegang apabila Norjuma dan peguam yang mewakili Fame Up saling bertikam lidah selepas Norjuma mendakwa syarikat itu seolah-olah tidak menghormati orang lain selain cuba mencampuri pengaruh Aidijuma, syarikat yang diusahakannya selama ini.

“Awak tidak tahu menghormati kehidupan orang lain. Malah mereka ini hanya media digital yang tidak tahu menghormati saya”

“Awak yang masuk campur dalam bisnes kami”

Dalam perkembangan lain, menerusi laman Instagram nya Norjuma turut meluahkan bahawa sesi sidang media seharusnya mempunyai protokol. Biarpun tidak menyebut mana-mana pihak, namun status tersebut seolah-olah merujuk kepada sidang media yang diadakan semalam berdasarkan gambar yang dimuatnaiknya.

Terdahulu, kes saman itu telah difailkan oleh syarikat Fame Up Entertainment menerusi pengarah urusannya, Zuriawati Zaidi, 40.

Menurut plaintif (pihak Fame Up ) mereka telah melantik peguam Muhammad Hassanuddin Roslan dari Chung, Hasnal & Partners sebagai peguam kes dan telah memfailkan penghakiman Ingkar Kehadiran terhadap di Mahkamah Sesyen Kuala Lumpur 28 Mac 2019.Difahamkan sehingga ke hari ini Norjuma masih gagal untuk mematuhi Penghakiman Ingkar Kehadiran tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bila Waktu Terbaik Untuk Tempah Bilik Hotel Harga Murah? Cuba 5 ‘Trick’ Ini

Memilih hotel yang sesuai merupakan hal yang paling mustahak sebelum kita berangkat ke destinasi yang ditujui untuk bercuti.

Selain mendapatkan bilik yang selesa, harga yang terbaik juga menjadi impian setiap pelancong. Analisis dari Expedia ini boleh menjadi panduan untuk membantu pelancong merancang perjalanan mereka.

Seperti yang dipetik dari Travel + Leisure, selepas menganalisis tempahan hotel yang dibuat oleh pengguna, ternyata ada masa terbaik untuk menempah bilik hotel. Inilah trik yang boleh anda gunakan ketika mencari bilik hotel.

Expedia melihat bahawa pada hujung minggu iaitu hari Ahad adalah hari terbaik untuk membuat tempahan berbanding hari-hari lain. Terutama jika anda lakukan adalah tempahan pada hari yang sama.

Membuat tempahan bilik pada hari yang sama atau tempahan pada saat terakhir boleh menjadi pilihan bijak untuk mendapatkan harga bilik yang terbaik. Harga bilik hotel akan menjadi lebih murah jika tarikh anda menginap semakin dekat.

Expedia melaporkan harga bilik hotel agak berbeza di mana lebih murah yang sebelum 21 hingga 28 hari dari tarikh penginapan.

Jadi selain menempah pada saat terakhir, menempah bilik hotel sebelum 21-28 hari juga merupakan carian terbaik untuk bilik hotel dengan harga yang rendah.

Harga bilik hotel secara purata adalah terendah pada bulan November dan Januari. Semasa pada bulan Julai, Ogos dan Mac, kadar bilik hotel secara purata yang tertinggi.

Analisis lain adalah cadangan untuk mencari hotel di pinggir bandar untuk menjimatkan kos penginapan anda. Misalnya, jika anda pergi ke England, penginapan di Tower Hill, Shoreditch, Hoxton, Liverpool Street, Canary Wharf, dan Dalston, boleh menjimatkan wang. Sedangkan dari kawasan anda masih boleh ke pusat bandar dengan mudah.


“Sedih Akak Dik” – Adik Yana Samsudin Meninggal Dunia Dalam Tidur

Satu khabar yang menyedihkan telah dikongsi oleh pelakon, Yana Samsudin apabila adik lelaki tunggalnya Muhammad Fahmi Harith Samsudin telah menghembuskan nafas terakhirnya petang semalam.

Menerusi perkongsian yang dibuat oleh Yana di laman Instagram nya, sebelum ini dia cuba untuk mengelak untuk baca berita-berita kematian kerana tidak dapat membayangkan jika perkara tersebut kepada dirinya apatah lagi kepada ahli keluarga.Namun, kejadian yang tidak disangka-sangka itu menimpa pada keluarganya.

“Innalillahwainalillahirojiun… lately ni bila baca berita orang meninggal dan ziarah orang meninggal.. rasa terlalu sayu.. sampai rasa nak elak pun ada sebab tak dapat bayangkan kalau terjadi kat diri sendiri. Hilang abang, hilang ayah hilang suami sekelip mata.Rupanyaa hari ni… 😢Aku kehilangan adik aku..”

A post shared by Yana Samsudin (@yanasamsudin)

Lebih menyedihkan, Yana turut menyatakan bahawa adiknya baru ingin merasa nikmat sebagai seorang bapa selepas isterinya melahirkan cahaya mata pertama meraka 37 hari yang lalu.

“Macam mana nak ada kekuatan diri ini, satu-satunya lelaki dalam adik beradik, baru sahaja jadi ayah 37 hari,”

Dalam pada itu, Yana memohon sesiapa yang mengenali arwah agar mengampunkan segala dosa serta menghalalkan makan dan minumnya selama ini serta memaklumkan jenazah akan dikebumikan di kebumikan di Tanah Perkuburan Islam River Estet Masjid Besar Yong Peng Johor. Al-Fatihah. (Dibaca)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Semak Senarai Harga 54 Penerbangan AirAsia X Jika Guna ‘AirAsia Unlimited Pass’

Nampaknya begitu laris pas tanpa had AirAsia atau ‘AirAsia Unlimited Pass’ yang mula dijual sejak 29 Februari lalu dengan harga RM499.

Rata-rata mereka menganggap tawaran ini sangat berbaloi dan menjimatkan, namun ada segelintir netizen yang meragui dengan tawaran ini, memandangkan banyak penerbangan ke negara yang berisiko tinggi dengan COVID-19.

Untuk info, Pas ‘AirAsia Unlimited’ yang ditawarkan oleh AirAsia itu hanya membenarkan penebusan penerbangan dengan tambang asas sifar dan tidak termasuk cukai dan yuran kerajaan, caj lapangan terbang, serta tambahan seperti bagasi dan makanan, atau caj lain.

Berikut adalah senarai cukai dan yuran kerajaan mandatori (perjalanan balik 2 arah) yang harus dibayar untuk destinasi yang tersedia:

Jika anda berminat untuk dapatkan pas istimewa inim  ke airasia.com/deals atau aplikasi mudah alih AirAsia untuk sambar tawaran ini. Dengan pas ini anda mempunyai kuasa mutlak untuk terbang tanpa had ke banyak destinasi jarak jauh dengan AirAsia X.

Tempahan penerbangan mestilah dibuat sekurang-kurangnya empat belas (14) hari sebelum tarikh berlepas penerbangan. Pemegang pas boleh melakukan perjalanan tanpa had dari sekarang hingga 2 Mac 2021.


Memalukan! Nur Sajat Dedah “Mesej Liar” Dari Orang Malaysia Ganggu Kekasihnya

Sebelum ini usahawan dan personaliti kontorversi, Nur Sajat dikatakan hangat bercinta dengan jurulatih olahraga yang dikenali dengan nama Coach Yin, namun hubungan mereka dikatakan berantakan dan putus.

Namun menerusi Instagram Sajat, dia kini sedang rapat dengan seorang model dari Lubnan yang kacak & bergaya dengan nama Jadoos. Malah jejaka itu juga turut memuat naik gambar bersama Sajat saat dia berkunjung ke Malaysia.

Namun, khabarnya ramai orang Malaysia yang kurang senang dengan hubungan mereka berdua. Hal ini telah didedahkan oleh Sajat menerusi Instagramnya baru-baru ini. Sajat berkata, ramai yang cuba mengganggu kekasihnya dengan menghantar mesej peribadi (DM).

“Ramai nya orang DM Jadoos, beria ria nak bagi tahu saya siapa!!! Untuk pengetahuan semua! Jadoos tak heran pun korang nak cakap apa pasal Nursajat!!! Dia tahu siapa i, family dia pun dah kenal i tau”- tulisnya di Instagram

Dalam masa yang sama, Sajat mendedahkan beberapa akaun Instagram yang dianggap cuba merosakkan hubungan pasangan ini.

Tak sangka, nampaknya begitu ramai orang Malaysia yang mengambil berat tentang kisah peribadi Sajat, termasuk kisah hubungan cintanya. Adakah itu tanda menunjukkan ramai menyayanginya? Doakan yang baik-baik aja ya!


Pukul Guna Kasut & Cubit! Aliff Syukri Terpalit Isu Pukul Anak Angkat?

Semalam tular di media sosial apabila terdapat laporan yang mengatakan bahawa seorang usahawan kosmetik terkenal telah bertindak kasar dengan memukul anak angkatnya yang berusia dua tahun.

Malah satu laporan polis juga telah dibuat oleh pembantu rumahnya mengenai kejadian yang berlaku pada 28 Februari. Dalam laporan tersebut, suspek dikatakan memukul muka kanak-kanak berusia dua tahun itu menggunakan tangan semasa mahu merakam gelagatnya menangis. Malah suspek turut memaksa pembantu rumahya itu untuk memukul kanak-kanak tersebut sebelum suspek memukul mangsa menggunakan kasut di badan serta mencubitnya.

Menerusi laporan Harian Metro, Ketua Polis Daerah Petaling Jaya Asisten Komisioner Nik Ezanee Mohd Faisal mengesahkan pihaknya menerima laporan berhubung kejadian itu dan rakaman keterangan daripada semua saksi termasuk suspek juga sudah diambil. Kertas siasatan berhubung kejadian itu dijangka siap dalam minggu ini dan disiasat mengikut Seksyen 31 (1) (a) Akta Kanak-Kanak 2001.

Dalam perkembangan lain, di media sosial turut tular mengenai salinan laporan polis yang tertera nama usahawan, Dato Seri Aliff Syukri.

Malah sedutan video yang menunjukkan kesan lebam pada anak angkatnya, Ameena turut menjadi perhatian ramai.

Sejurus selepas itu, Instagram Aliff mula dibanjiri dengan pelbagai komen kecaman netizen yang mahukan penjelasan berhubung isu ini.

Difahamkan ketika kejadian tersebut berlaku, isterinya Datin Seri Nur Shahida masih berada di kota suci Mekah bersama anak-anak mereka untuk menunaikan ibadat umrah. Sehingga kini tiada sebarang kenyataan rasmi dikeluarkan oleh pihak Aliff berkenaan isu tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pertahankan Adik! Syatilla Melvin Sindir TMJ?

Semalam kecoh apabila terdapat dakwaan yang mengatakan punca prestasi pemain bola JDT, Safawi Rasid merosot adalah kerana dipaksa untuk berkahwin dengan kadar segera oleh teman wanitanya yang juga pelakon, Syifa Melvin.

Isu tersebut bermula apabila Tengku Mahkota Johor, Tunku Ismail Idris Abdul Majid Abu Bakar Iskandar ibni Sultan Ibrahim mendedahkan prestasi salah seorang pemain bola pasukannya, Johor Darul Ta’zim FC (JDT) semakin merosot.

Dalam status yang dimuatnaik Tunku Ismail Idris atau lebih dikenali sebagai TMJ menerusi laman Insta-story, kelihatan suntingan perbualan baginda di laman WhatsApp bersama seorang pemain bola yang merujuk kepada Safawi.

Dalam pada itu, Syifa menerusi laman Instagram nya menafikan dakwaan tersebut sebelum disusuli posting oleh kakaknya, Syatilla Melvin yang tampil mempertahankan Syifa.

Seolah-olah menyindir kenyataan TMJ, menurut Syatilla dia sendiri tidak pernah ‘meroyan’ di media sosial.

Tidak lama kemudian, TMJ turut berkongsi status yang dimuat naik oleh pelakon itu dengan menyindirnya kembali bahawa status tersebut merujuk kepada orang yang hanya berpura-pura baik disebalik berhijab. Bagaimanapun menerusi carian murai.my, status kedua-duanya sudah dipadam.

Terdahulu,Awal Januari yang lalu, Syifa mendedahkan untuk merancang hubungan cinta dengan Safawi ke arah yang lebih serius.


Anggap Seperti Adik Sendiri, Wanita Kecewa Ditipu Isteri Da’i Farhan

Seorang wanita telah ditahan semalam selepas didakwa di Mahkamah Majistret Kuala Lumpur atas tuduhan menipu seorang wanita berhubung urusan sijil halal.

Wanita tersebut, Noorainul Naqim Mohd Radzi atau lebih dikenali sebagai Dr Erin yang juga isteri kepada Da’i Farhan didakwa memperdayakan mangsa dengan berjanji untuk menguruskan sijil halal daripada Jabatan Kemajuan Islam (JAKIM) dan sijil Kementerian Kesihatan Malaysia (KKM) bagi produk jamu tonik cap Orang Kuat yang diusahakan oleh mangsa.

Dalam pada itu, mangsa yang dikenali sebagai Norsiha Aala merupakan seorang pengasas kosmetik mengaku membuat laporan polis terhadap isteri Da’i Farhan kerana kecewa ditipu. Menurutnya, sebelum ini dia menganggap Dr Erin sebagai sahabat karibnya dan turut menganggap seperti adik sendiri.

“Saya buat begitu kerana kecewa dan terkilan kerana hubungan kami sangat rapat…Bahkan saya tak pernah menganggap dia sebagai sahabat sebaliknya, seorang adik.

“Hubungan kami mula rapat sejak empat tahun lalu dan saya meletakkan kepercayaan penuh kepada dia kerana kami ada beberapa projek bersama.

“Sebab itu apabila ditipu, rasa sangat kecewa dan sedih. Itu sahaja yang boleh saya cakap buat masa ni,” katanya.

Jelas Norsiha, dia terpaksa membuat tindakan undang-undang selepas perbincangan awal antara mereka tidak menemui jalan penyelesaian. Norsila mendakwa telah membayar sebanyak RM10,500 kepada Dr Erin namun sehingga tahun lalu tiada sebarang proses mengenai perjanjian dibuat.Bagaimanapun Norsiha tidak mahu mengulas tentang kes itu kerana masih dalam perbicaraan.

Dalam pertuduhan tersebut, Dr Erin mengaku tidak bersalah dan mohon dibicarakan semula. Majistret Wong Chia Sia menetapkan tarikh 3 April depan sebagai tarikh sebutan semula kes.


“Jumpa Baju Bayi Tepi Bahu Arwah” – Yana Samsuddin Kongsi Kisah Arwah Adik

Suasana sedih menyelubungi keluarga pelakon Yana Samsudin apabila adik lelakinya, Muhammad Fahmi Harith Samsudin telah meninggal dunia dua hari yang lalu dipercayai secara mengejut ketika tidur.

Lebih memilukan, adiknya itu baru sahaja bergelar seorang bapa kepada seorang cahaya mata dan pada ketika itu isteri dan anaknya tiada disisi kerana pulang ke kampung untuk berpantang.

Kongsi Yana menerusi sebuah posting susulan di laman Instagram nya, terdapat kisah disebalik pemergian Allahyarham Fahmi daripada Ustaz Faizal Khalid dari Badan Khairat Kematian, Bandar Setia Alam, yang menguruskan jenazah sebelum dibawa ke hospital.

Menurutnya, wajah Allahyarham bersih seperti sedang tidur malah dapat diuruskan dengan baik.Namun begitu, apa yang membuatkan Ustaz Faizal sebak apabila terjumpa nota pesanan dari isteri Allahyarham.

A post shared by Yana Samsudin (@yanasamsudin)

Tidak cukup dengan itu, ketika dia beralih ke bahagian kepala kelihatan sepasang baju bayi di tepi bahu Allahyarham seolah-olah melepaskan rindu pada anaknya.

“Dapat tahu yang arwah rupanya baru jadi ayah 37 hari. Allah Allah. Tersentak. Hiba. Sayu. Terkunci kata-kata”

Jelasnya lagi, biarpun tidak mengenali Fahmi, namun dia yakin Allahyarham merupakan seorang individu yang cukup baik sama seperti diperakui oleh Yana menerusi postingnya sebelum ini. Al-Fatihah (dibaca).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bunga Citra Lestari Kembali Aktif Bekerja, Ini Reaksi Yuna!

Umumnya, Penyanyi Bunga Citra Lestari atau BCL telah kembali menggalas tanggungjawab sebagai juri dalam pertandingan Result and Reunion Show Indonesian Idol X pada Isnin yang lalu. BCL dilihat menunjukkan sikap profesional bekerja, walaupun dia masih diselubungi dalam kesedihan atas kematian suaminya, Ashraf Sinclair.

Profesionalisme yang ditunjukkan oleh BCL membuatkan adik ipar Ashraf Sinclair, penyanyi Yuna Zarai, berasa bangga dengannya.

“Bangga wanita ini yang kembali bekerja sebagai juri Indonesia Idol,” kata Yuna dalam muat naik Insta Story Instagram-nya @yuna semalam, (4/2).

Dalam Insta Story beliau, Yuna juga menyiarkan satu muatnaik yang menunjukkan kolaj foto Ashraf dengan BCL.

Foto itu menunjukkan Ashraf Sinclair menari bersama dengan BCL dengan ketawa yang besar. Sementara itu, satu lagi foto melihat BCL menangis ketika mendengar nyanyian Judika di  Indonesian Idol X.

Sementara itu, Ashraf Sinclair menghembuskan nafas terakhir pada usia 40 tahun selepas mengalami serangan jantung pada hari Selasa (2/18/2020). Pada hari yang sama, Ashraf Sinclair dikebumikan di San Diego Hills, Karawang, Jawa Barat.

Ashraf Sinclair yang merupakan pelakon Malaysia mula dikenali oleh masyarakat Indonesia selepas dia berkahwin dengan BCL pada 8 November 2008 di Masjid Al Bina Senayan, Jakarta. Mereka dikurniakan dengan seorang anak bernama Noah Sinclair.


Lebih Kotor Dari Jamban? Ini 4 Cara Bersihkan Telefon Pintar Supaya Virus Tak Tersebar

Profesor di University of Arizona, Charles Gerba, PhD, berkata telefon pintar adalah objek paling kotor yang ditemui setiap hari. Telefon pintar itu dipegang setiap hari sehingga meninggalkan bakteria yang dapat menyebabkan penyakit.

“Sangat jarang orang membersihkan telefon bimbit mereka, jadi kuman dan bakteria terus berkumpul dan berkumpul, termasuk E. coli, influenza, dan MRSA,” kata lelaki itu yang dijuluki Dr. Germ (germ), dipetik dari Phys.

Pada tahun 2017, para penyelidik di University of Arizona menjalankan penyelidikan mengenai kuman pada telefon pintar kepunyaan pelajar sekolah menengah, dan mendapati peranti mereka membawa 10 kali lebih banyak bakteria daripada tempat duduk tandas.

Bayangkan betapa banyak masa yang anda habiskan menyentuh, menggosok dan melekat pipi anda pada objek itu. Bukan setakat itu saja, ia juga menjadia penyebab tersebarnya bakteria kepada orang lain.

“Kebanyakan telefon bimbit dilengkapi dengan skrin sentuhan, dan kuman mudah tersebar dari telefon bimbit anda ke tangan dan muka anda, meningkatkan kemungkinan jangkitan,” kata ahli mikrobiologi itu.

“Kami sentiasa berhubung dengan telefon bimbit, dan telefon bimbit menghabiskan banyak masa di dekat muka dan mulut kita,” katanya.

Sangat penting untuk tidak membawa telefon ke bilik mandi dan sentiasa mencuci tangan anda  supaya kebersihan sentiasa dikekalkan.

Berikut adalah empat cara untuk membersihkan telefon bimbit tanpa merosakkan peranti anda.

Salah satu cara paling mudah untuk membersihkan telefon anda, terutamanya selepas orang lain  menyentuh skrin, adalah dengan mengelapnya.

Walau bagaimanapun, kata Gerba, hujung baju tidak cukup untuk membersihkan skrin, ia memerlukan kain microfiber. Anda boleh menyimpan kain microfiber di dompet dan boleh menggunakannya untuk membersihkan telefon dengan mengelapnya.

Untuk kadar pembersihan yang lebih baik, Gerba mengesyorkan mencuba campuran alkohol (60 peratus) dan air (40 peratus) untuk menggosok pada telefon bimbit. Perlu diingatkan, jangan semburkan campuran larutan pada telefon bimbit, kerana ia boleh merosakkan telefon bimbit.

“Perlahan-lahan lap telefon untuk membunuh bakteria dan gunakan sudut kering kain untuk mengeluarkan cecair yang berlebihan dalam telefon bimbit anda,” tambah Gerba.

Jika kita mahu cara yang lebih praktikal, tanpa perlu membuat larutan alkohol dan air, kita boleh cuba menggunakan tisu basah yang biasanya dijual dalam paket.

Walau bagaimanapun, kita perlu berhati-hati menggunakannya pada telefon bimbit. Tisu pembasmian boleh menjadi pilihan yang lebih baik untuk digunakan mengelap sarung telefon bimbit.

Salah satu cara terbaik untuk kekal bebas kuman dan tidak berjangkit adalah untuk mencuci tangan anda dengan kerap. Pastikan menggunakan sabun dan air suam untuk dibilas selama sekurang-kurangnya 20 saat.

Menggunakan Hand Sanitizer juga merupakan idea bagus untuk memastikan tangan anda bersih dari sebarang kuman dan bakteria.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


COVID-19: 5 Tips Lindungi Diri Dari Virus Ketika Naik Pengangkutan Awam

Virus corona atau COVID-19 telah merebak ke pelbagai negara, termasuk Malaysia. Siapa sangka, virus ini tersebar begitu cepat, terutama di kawasan awam. Yang menaiki pengangkutan awam seperti MRT, LRT, Monorel dan sebagainya pasti mula rasa bimbang.

Ahli mikrobiologi dari University of Arizona, Amerika Syarikat, Charles Gerba memberi amaran bahawa orang ramai berisiko tinggi terdedah dengan bahaya dijangkiti virus jika menaiki pengangkutan awam.

Jadi apa yang boleh dilakukan untuk mengelakkan risiko terkena virus semasa menaiki pengangkutan awam?

Gerba, seperti yang dilaporkan oleh New York Post, telah menasihatkan orang ramai untuk segera menggunakan pembersih tangan (Hand Sanitizer) selepas turun dari pengangkutan awam. Mencuci tangan dengan sabun atau mengelap dengan pembersih tangan adalah berkesan untuk membunuh kuman atau virus.

Gerba memberi amaran, supa menghindari diri dari kerumunan orang ramai, lagi-lagi pada waktu puncak, terutamanya pada waktu pagi ketika kerja dan waktu mula persekolahan, dan pada waktu petang apabila pekerja pejabat mula pulang dari kerja.

Pada masa ini, pengangkutan awam sering sesak dan berhimpit-himpit. Ini meningkatkan risiko jangkitan kuman, terutama yang ditularkan melalui udara, dari batuk dan bersin.

Beliau mencadangkan bahawa jika boleh, pulang kerja lebih awal atau masuk lebih awal untuk bekerja, jadi anda tidak perlu berada di dalam pengangkutan awam sarat dengan orang ramai.

“Semakin rendah kepadatan orang, semakin rendah risiko,” kata Gerba.

Di samping itu, jika anda membawa barang-barang yang banyak, termasuk beg membeli-belah dan kemudian meletakkannya di lantai stesyen, anda harus segera membersihkan bahagian bawah beg dengan tisu basah.

Untuk menjadi lebih selamat, basuh beg membeli-belah yang menyentuh lantai atau tanah dengan menggunakan air panas.

Perkara lain yang perlu anda lakukan, kalau boleh elak menyentuh atau bermain telefon bimbit semasa dalam perjalanan. Telefon bimbit boleh menjadi tempat merebaknya kuman. Jari kotor anda yang menyentuh tiang, kemudian sentuh skrin telefon kemudian pipi dan mulut anda jika anda membuat panggilan.

“Elakkan menggunakan telefon bimbit anda semasa menggunakan pengangkutan awam. Jika terpaksa, bersihkan skrin telefon anda menggunakan alkohol sebaik sahaja anda ke pejabat atau pulang ke rumah,” kata Gerba.

Langkah ini penting kerana kuman dan virus masih hidup, walaupun telefon bimbit disimpan dalam beg bimbit.

Terakhir, seboleh-bolehnya anda tidak boleh makan semasa perjalanan untuk mengelakkan diri daripada sakit.

Di beberapa kemudahan pengangkutan di Kuala Lumpur seperti LRT, MRT dan Monorel, sebenarnya ada larangan untuk tidak makan dan minum di dalamnya. Penumpang biasanya hanya boleh makan selepas tiba di stesen atau berhenti.

Kebiasaannya, orang gemar menyentuh wajah mereka ketika makan dan minum tanpa sedar. Mereka mungkin tidak perasan sebelumnya, tangan memegang tiang besi, atau menyentuh bahagian lain dalam pengangkutan awam.

“Jadi jika anda hendak makan, tunggu sehingga anda turun dari LRT, MRT atau sebagainya untuk mengelakkan kemungkinan jangkitan tangan ke mulut,” kata Gerba.

Jangan lupa, cuci tangan terlebih dahulu atau lap dengan pembersih tangan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Syifa Melvin Dikecam Gara-Gara Bandingkan Golongan ‘PPRT’

Boleh dikatakan pada minggu ini tumpuan diberikan kepada pelakon Syifa Melvin selepas dikaitan dengan kontroversi yang mendakwa dia seperti mendesak kekasihnya, Safawi Rasid untuk berkahwin. Ekoran itu, prestasi Safawi sebagai seorang pemain bola dikatakan merosok kononnya disebabkan tekanan tersebut.

Sejurus selepas itu, nama Syifa menjadi bualan hangat sehingga teruk dikecam di media sosial termasuklah pendedahan oleh netizen mengenai sebuah rakaman video. Dalam video tersebut, kelihatan Syifa yang juga adik kepada pelakon Syatilla Melvin sedang berbual bersama jurusolek mengenai gayanya.

Namun begitu, dek kerana membandingkan gaya tersebut dengan golongan bawahan termasuk mereka yang tinggal di Projek Perumahan Rakyat Miskin Tegar (PPRT), Syifa sekali lagi dikecam teruk.

Malah ada diantara mereka turut membandingkan kehidupan pelakon itu sekeluarga suatu ketika dahulu selain menuntut permohonan maaf secara terbuka kerana telah mengguris hati sesetengah pihak. Sehingga kini tiada penjelasan lanjut dibuat oleh Syifa mengenai kenyataanya di dalam video tersebut.


“Saya OK” – Isteri Da’i Farhan Kongsi Pengalaman Dalam Lokap

Awal minggu ini. isteri kepada Da’i Farhan iaitu Noorainul Naqim Mohd Radzi atau lebih dikenali sebagai Dr Erin telah ditahan polis atas dakwaan menipu pelanggan yang juga sahabat karibnya berhubung urusan sijil halal dan KKM bagi produk jamu.

Namun, dia telah mengaku tidak bersalah dan telah diikat jamin sebanyak RM4,000. Tidak malu mahupun takut dengan pelbagai tohmahan daripada masyarakat, Dr Erin menerusi laman Instagram nya turut berkesempatan untuk berkongsi pengalamannya sepanjang dua hari berada di dalam lokap.

Menurutnya, dia menerima segala prosedur dengan hati yang terbuka dan menganggap apa yang dilaluinya ketika ini sebagai satu ujian terhadap dirinya.Kongsi Dr Erin lagi pelbagai pengalaman telah diperoleh berada dalam tahanan.

“Alhamdulillah, saya ok.Walaupun dua malam dalam lokap saya merasakan nikmat hidup yang sebenar. Kalau nak diikutkan makan nasi putih dan ikan jaket tak ada apalah sangat”

Dalam masa yang sama, dia turut berkesempatan ingin mengucapkan terima kasih kepada pegawai yang menjaganya dengan baik sepanjang berada dalam lokap dan percaya satu hari nanti kebenaran akan terbukti.

Terdahulu, Erin didakwa mengikut Seksyen 420 Kanun Keseksaan (KK) kerana menipu dan jika didapati bersalah, dia boleh dijatuhkan hukuman penjara antara setahun hingga 10 tahun dengan sebat serta denda.


Mengejutkan Peminat! Katy Perry Dedah Sedang Sarat Hamil

Siapa sangka, dua berita gembira telah diumumkan oleh penyanyi popular Hollywood, Katy Pery semalam. Katy bukan sahaja telah melancarkan muzik video terbarunya, Never Worn White malah turut mengumumkan dirinya kini sedang hamil.

Berjaya menyembunyikan berita tersebut selama ini, akhirnya isteri kepada Orlando Bloom itu mendedahkan segalanya. Berasa teruja dan gembira kerana tidak perlu lagi berselindung, menurut Katy berita terebut merupakan rahsia yang paling lama pernah disimpannya sepanjang hidup.

A post shared by KATY PERRY (@katyperry)

Lebih manis, dalam video muzik tersebut turut memperlihatkan ‘baby bump’ Katy yang dipuji ramai peminat. Selain mengesahkan khabar berita mengenai dia sedang hamil, Katy juga mengumumkan pelbagai khabar gembira akan diumumkan menjelang musim panas tahun ini.

Katy dan Orlando mula bersama pada tahun 2016 sebelum mengikat tali pertunangan sekitar 2019. Orlando terlebih dahulu menjadi seorang bapa kepada seorang anak lelaki berusia 9 tahun, Flynn yang merupakan hasil perkahwinan bersama bekas isterinya, Miranda Kerr.


Tahniah! Anak Kembar Azhar Sulaiman Cemerlang SPM 2019

Beauty and handsome with brain! Itulah gambaran yang sesuai diberikan buat anak-anak kepada pelakon Azhar Sulaiman yang juga merupakan pasangan kembar, Kasih Iris Leona dan Andika Rees Pahamin.

Pasangan kembar itu dikhabarkan telah berjaya memperoleh keputusan yang cemerlang dalam Sijil Pelajaran Malaysia (SPM) 2019 yang diumumkan semalam. Malah menerusi laman Instagram Azhar dia meluahkan rasa gembira dan bersyukur atas kejayaan anak-anaknya selain memaklumkan bahawa mereka sudah bersetuju untuk meneruskan pelajaran dalam jurusan undang-undang.

A post shared by Azhar Sulaiman (@azharbsulaiman)

Biarpun begitu, seloroh anak perempuannya, dia lebih berminat untuk menceburi bidang ekonomi mahupun pemasaran.

Terdahulu, menerusi artikel Murai.my pasangan kembar ini bukan sahaja memiliki rupa paras yang menarik malah turut aktif di dalam pelbagai aktiviti di sekolah sehingga diiktiraf sebagai tokoh kokurikulum. Sebagai info, Leona memperoleh keputusan 7A 1B+ manakala pasangan kembarnnya, Rees memperolehi 6A 2B+ dalam SPM 2019.

A post shared by Leona (@kasihirisleona)

Azhar telah berkahwin dengan Chempaka pada tahun 1996 dan dikurniakan 3 orang cahaya mata iaitu Kasih Leia Ixora,21 dan pasangan kembar Andika Rees Pahamin dan Kasih Iris Leona masing-masing berusia 18 tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Beginilah Suasana Sepi Kaabah Gara-gara Covid-19, Izwan Azir Kongsi Foto & Video

Arab Saudi mengenakan peraturan ketat kemasukkan ke Masjidil Haram di Mekah dan Masjid Nabawi di Madinah.

Pengumuman mengenai peraturan ini telah dihantar pada hari Khamis (05/03/2020) waktu setempat. Bermula semalam, penutupan Masjidil Haram dan Masjid Nabawi selepas satu jam solat isya dan akan dibuka sejam sebelum solat Subuh setiap hari. Dipetik dari Arabnews, langkah ini diambil sebagai usaha untuk mencegah penyebaran terbaru virus korona di Arab Saudi.

Sebelum ini, pada hari Rabu (3/4/2020), Kerajaan telah menggantung semua aktiviti ziarah umrah dan pihak berkuasa telah membersihkan Masjidil Haram sebagai usaha pensterilan. Seorang pegawai di Saudi berkata pembersihan itu dilakukan sebagai langkah berjaga-jaga.

Sebuah video yang dimuat naik oleh bekas penyampai berita TV3, Izwan Azir Saleh pada hari Khamis menunjukkan mataf, lokasi di mana para jemaah biasa mengelilingi Kaabah, kelihatan sepi.

“Kepada yang bertanya, apakah benar Masjidil Haram ditutup, saya khabarkan bahawa lantai Tawaf (Mataf) buat masa ini ditutup, tetapi dalam Masjid, tingkat kedua dan bumbung, ia masih dibuka. Video ini adalah video semasa, diambil dari jendela hotel penginapan saya.” tulisnya di kapsyen.

Lihat foto-foto dan video seperti yang dikongsikan oleh beliu yang kini sedang berada di Tanah Suci.

A post shared by Izwan Azir Saleh (@izwanazirsaleh)

“Saya jadi insaf, betapa dengan hanya sekecil-kecil hamba Allah bernama Covid-19 yang ditimpakan kepada umat manusia sekarang, maka banyak urusan jadi tergendala.”-

Di samping itu, antara Bukit Safa dan Marwah untuk melakukan Sa’i juga ditutup buat sementara waktu.

Jemaah juga dilarang membawa makanan dan minuman ke masjid, dan akses ke Air Zam-zam akan dihentikan sementara. Lokasi makam Nabi Muhammad dan dua sahabat, Abu Bakr Sidik dan Umar bin Khattab, juga akan ditutup kepada jemaah.


Kembali Aktif! Balu Abam Bocey Ambil Alih Akaun Instagram

Kali terakhir akaun Instagram Allahyarham Syed Umar Mokhtar atau lebih dikenali sebagai Abam Bocey dimuatnaik adalah pada 3 Februari 2020 kira-kira seminggu sebelum arwah menghembuskan nafas terakhir.

Setelah lebih dari sebulan, kini akaun tersebut kembali aktif setelah balu kepada arwah Abam, Nor Hidayah Mohd. Ali memaklumkan bahawa dia akan mengambil alih serta menguruskan akaun Instagram milik suaminya itu. Jelas Hidayah, akaun tersebut akan digunakan bagi berkongsi segala perihal dan perkembangan terkini anak tunggal mereka Syed Uthman Hamzah Al-Juffrey.

A post shared by 🇲🇾Syed Uthman Hamzah🇲🇾 (@abam_bocik)

Menerusi carian Murai.my, terdapat dua posting mengenai anaknya sudah dimuatnaik sekaligus membuatkan pengikut arwah Abam sedikit sebanyak mengubati kerinduan padanya.

Sebagai info, sehingga kini akaun Instagram yang didaftarkan sebagai @abam_bocik mempunyai seramai 2.5 juta pengikut dan turut disahkan sebagai ‘verified’ oleh pihak Instagram. Pada 10 Februari yang lalu, industri hiburan dikejutkan dengan pemergian Abam di kediamannya dipercayai akibat demam panas.


5 Telefon Pintar Dengan Bajet Bawah RM500 Yang Paling Dicari

Telefon pintar dengan harga sekitar RM300 hingga RM500 boleh dikatakan termasuk dalam kategori telefon pintar yang terlaris di pasaran. Ini kerana kebanyakkan telefon pintar di bawah RM500 sudah menyediakan kualiti yang mencukupi, prestasi yang baik, dan kamera yang cukup hebat pada harga yang berpatutan.

Oleh hal demikaini, pelbagai jenama mudah alih mula bersaing untuk melancarkan peranti terbaik mereka pada harga ini. Nah, bagi anda yang berminat untuk membelinya, Murai MY mahu menyenaraikan harga telefon pintar di bawah RM500 dengan spesifikasi yang baik.

REALME C3 ini juga dilengkapi dengan sensor cap jari yang dipasang pada belakang peranti dan ia juga menyokong Face Unlock. Dilengkapi bateri 5,000mAh yang lebih besar 25% daripada Realme C2 dan menyokong pengisian cepat 10 Watt.

Realme turut menambah beberapa ciri ekstra seperti Music Share yang membuat pengguna dapat mendengarkan musik melalui dua peranti sekaligus, iaitu melalui kabel earphone dan wireless earphone.

Keluasan Skrin: IPS LCD 6.5 inci
Resolusi Skrin: 720 x 1600 pixels
Chipset: Mediatek Helio G70 (12 nm)
CPU: Octa-core (2×2.0 GHz Cortex-A75 & 6×1.7 GHz Cortex-A55)
GPU: Mali-G52 2EEMC2
Memori Internal: 32GB 2GB RAM, 32GB 3GB RAM, 64GB 4GB RAM
Memori Eksternal: microSDXC (dedicated slot)
Kamera Belakang: 12 MP, f/1.8, 28mm (wide), 1/2.8″, 1.25µm, PDAF
2 MP, f/2.4, (depth)
Kamera Depan: 5 MP, f/2.4, 27mm (wide), 1/5″, 1.12µm
Bateri: Non-removable Li-Po 5000 mAh battery

Dikeluarkan pada bulan Mei 2019, OPPO A1k mempunyai skrin LCD IPS 720p berukuran 6.1 inci yang telah dilindungi dengan Corning Gorilla Glass 3. Oleh itu, skrin telefon pintar ini boleh terhindar dari calar yang sering dialami oleh telefon bimbit tanpa pelindung skrin.

Tak perlu fikir banyak, anda boleh mendapatkan telefon pintar ini dengan harga RM399 di Shopee.

Keluasan Skrin: IPS LCD, 6.1 inches
Resolusi Skrin: 720 x 1560 pixels
Chipset: Mediatek MT6762 Helio P22 (12 nm)
CPU: Octa-core 2.0 GHz Cortex-A53
GPU: PowerVR GE8320
Memori Internal: 32GB 2GB RAM
Memori Eksternal: microSDXC (dedicated slot)
Kamera Belakang: 8MP
Kamera Depan: 5 MP
Bateri: Non-removable Li-Po 4000 mAh battery

Xiaomi Redmi 8 merupakan peranti dengan skrin bersaiz 6.22 inci dengan resolusi HD+. Peranti ini dikuasai oleh cip Snapdragon 439 dengan kapasiti bateri yang cukup besar iaitu 5,000 mAh yang menyokong pengecasan pantas 18W.

Anda dapat membeli telefon pintar Xiaomi Redmi 8 pada harga yang cukup murah iaitu RM499 di Shopee.

Keluasan Skrin: IPS LCD, 6.22 inches
Resolusi Skrin: 720 x 1520 pixels
Chipset: Qualcomm SDM439 Snapdragon 439 (12 nm)
CPU: Octa-core (4×1.95 GHz Cortex-A53 & 4×1.45 GHz Cortex A53)
GPU: Adreno 505
Memori Internal: 32GB 3GB RAM, 64GB 4GB RAM
Memori Eksternal: microSDXC (dedicated slot)
Kamera Belakang: 12 MP, f/1.8, 1/2.55″, 1.4µm, Dual Pixel PDAF
2 MP, (depth)
Kamera Depan: 8 MP
Bateri: Non-removable Li-Po 5000 mAh battery

Dua perkara yang paling menarik mengenai vivo Y12 ialah kamera dan bateri. Dengan bajet kurang dari RM500, anda sudah boleh mendapatkan peranti dengan tiga  kamera di belakang. Jika berminat, anda dapat membeli telefon pintar vivo Y12 pada harga yang berpatutan iaitu RM499 di Shopee.  Memang berbaloi!

Keluasan Skrin: IPS LCD, 6.35 inches
Resolusi Skrin: 720 x 1544 pixels
Chipset: Mediatek MT6762 Helio P22 (12 nm)
CPU: Octa-core 2.0 GHz Cortex-A53
GPU: PowerVR GE8320
Memori Internal: 32GB 3GB RAM, 32GB 4GB RAM, 64GB 3GB RAM, 64GB 4GB RAM
Memori Eksternal: microSDXC (dedicated slot)
Kamera Belakang: Triple
13 MP, f/2.2, PDAF
8 MP, f/2.2, 16mm (ultrawide)
2 MP, f/2.4, (depth)
Kamera Depan: 8 MP
Bateri: Non-removable Li-Po 5000 mAh battery

Neffos X20 Pro dilengkapi 6.26″ LCD HD+, dijana cip lapan teras MediaTek Helio P22, memori sebesar 3GB, storan 64GB, kamera hadapan 13-Megapixel, kamera utama 13+5 Megapixel dan bateri sebesar 4100 mAh. Rakyat Malaysia dapat membeli telefon pintar Neffos X20 Pro pada harga yang berpatutan iaitu RM499 di Shopee.

Keluasan Skrin: IPS LCD, 6.26 inches
Resolusi Skrin: 720 x 1520 pixels
Chipset: MediaTek Helio P22 (MT6762)
CPU: 4x 2.0 GHz ARM Cortex-A53, 4x 1.5 GHz ARM Cortex-A53, Cores: 8
GPU: PowerVR GE8320, 520 MHz
Memori Internal:  64GB 3GB RAM
Memori Eksternal: microSD, microSDHC, microSDXC
Kamera Belakang: 13 Mega-pixel+5 Mega-pixel, Dual Camera
Kamera Depan: 13 MP
Bateri: Non-removable Li-Po 4100 mAh

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ramai Tak Tahu! 5 Barang Dari Bilik Hotel Ini Boleh Diambil Dengan Percuma

Menginap di sesebuah hotel adalah salah satu perkara yang menyeronokkan. Kebanyakkan daripada kita merasa teruja untuk melihat keadaan hotel yang bakal didiami.

Antara perkara yang diambil kira adalah reka bentuk yang cantik serta pemandangan yang indah sebagai salah satu aspek untuk menginap di hotel. Disamping kos yang yang berbaloi, banyak perkara yang boleh kita dapatkan secara percuma di hotel. Tetapi perlu diingat, sebagai pengguna, jangan malu untuk bertanya dengan pihak hotel.

Berikut adalah beberapa perkara yang boleh anda dapatkan secara percuma di hotel menurut journohq.

Terdapat banyak peralatan mandian percuma yang boleh digunakan semasa menginap di hotel, tetapi apa yang tidak diketahui adalah dengan meminta sabun tambahan. Untuk anda yang merancang untuk perjalanan yang seterusnya, lebihan daripada sabun ini boleh dibawa pulang sabun semasa meninggalkan hotel.

Samada anda suka memakai topi mandi ketika mandi ataupun tidak, percayalah topi mandi ini boleh digunakan dalam pelbagai cara. Selain dapat memastikan rambut anda kekal seperti sebelum mandi, topi mandi juga boleh digunakan untuk mengemas barang keperluan anda. Gunakan topi mandi sebagai penutup untuk kasut dan sebagai pembalut baju basahan anda. Satu idea yang bernas bukan?

Biasanya notepad dan pen ditinggalkan di dalam bilik untuk digunakan semasa anda berada di hotel. Pihak hotel akan meletakkan diatas meja untuk digunakan sebagai catatan maklum balas dan kegunaan pengguna. Kebiasanya notepad dan pen ini diletakkan dengan logo atau nama hotel sebagai salah satu tujuan promosi. Seperti yang dinyatakan melalui laman journohq, pihak hotel mungkin mempunyai lebihan yang disimpan. Jadi gunakannya!

Pisau cukur adalah perkara terakhir yang akan difikirkan ketika pembungkusan bagasi. Sekiranya anda terlupa dan ingin sentiasa tampil kemas, tanyakan pihak hotel untuk mendapatkan pisau cukur. Sesetengah hotel ada menyediakan pisau cukur secara percuma!

Menurut journohq, kakitangan hotel dilatih untuk mengetahui tentang kawasan sekitar hotel dan kakitangan hotel adalah golongan yang sudah arif di sekitar bandar yang sedang anda diami. Cara terbaik untuk mendapatkan maklumat sekitar adalah bertanyakan petua dan tip-tip yang mungkin berguna. Jangan takut untuk meminta bantuan daripada mereka.

Jadi sekiranya anda merancang untuk trip yang seterusnya, barang keperluan penginapan yang anda sedang diami sekarang ini boleh dijadikan persediaan untuk yang akan datang. Bijak!


Nasi Lemak Hibrid? Pencinta Nasi Lemak Perlu Tahu 5 Sajian ‘Rare’ Ini

Sebagai rakyat Malaysia, nasi lemak adalah perkara pertama yang tercetus di minda sekiranya ditanyakan mengenai makanan kegemaran dan nasi lemak merupakan harta negara yang dinikmati oleh semua lapisan masyarakat.

Dalam mengekalkan keaslian dari segi rasa dan elemen-elemen penting yang terdapat pada nasi lemak, kebanyakkan peniaga telah memberikan kelainan pada hidangan ini.

Berikut adalah 5 jenis nasi lemak hibrid yang perlu dicuba oleh pencinta nasi lemak.

Walaupon ramai di antara kita meragui mengenai rasa kek ini, percaya atau tidak kek keju yang berperisa nasi lemak ini telah menjadi viral dan berjaya menarik perhatian ramai orang sebelum kedai Lepaq Lepaq Café ditutup sepenuhnya.

Sushi Nasi Lemak menawarkan keunikan rasa nasi lemak yang diperbuat daripada hirisan kepingan timun nipis, ikan bilis, sambal dan telur sebagai topping kepada hidangan ini. Untuk anda yang ingin mengekalkan rasa sushi dan dalam masa yang sama inginkan rasa Malaysia, hidangan ini adalah pilihan terbaik.

Untuk pencinta pencuci mulut, aiskrim berperisa nasi lemak merupakan cabaran baru yang harus dicuba. Skream Soft Serve dan Cielo Dolci telah menghasilkan aiskrim yang diperbuat daripada krim kelapa dan dihiasi dengan kacang tanah, ikan bilis goreng dan sambal cili.

Bosan dengan teh tarik? Ini sesuatu yang perlu anda cuba. Ette Tea Company telah menghasilkan teh yang berperisa nasi lemak yang akan memberikan kelainan kepada pembeli. Hasil campuran beras wangi dari hojicha, genmaicha, serpihan kelapa, daun pandan kering dan cili kering menjadikan teh ini sangat unik. Mungkin ini akan menjadi alternatif lain kepada teh tarik?

Lupakan tentang pepperoni dan gaya Hawaii, Menurut Says, Tujo Bar-serrie & Grill ada menawarkan piza yang pasti memberikan kepuasan kepada anda. Sos sambal yang disertakan topping kacang tanah yang dihancurkan dan ikan bilis goreng yang rangup, nasi lemak kini telah menjadi salah satu menu piza yang lazat!

Tidak cukup dengan makanan, kini nasi lemak sudah dikenali di serata dunia dan dibawa ke peringkat antarabangsa. Sehinggakan ada yang mendakwa pereka Hermes telah menghasilkan beg tangan yang diinspirasikan daripada nasi lemak. Ini satu petanda yang baik!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Alasan Kenapa 10 Makanan Ini Dilarang Simpan Dalam Peti Sejuk

Perkara pertama yang anda lakukan apabila pulang dari kedai runcit adalah meletakkan barang yang dibeli di tempat sepatutnya. Makanan bijirin dan beras akan dimasukkan ke dalam pantri, peralatan dandanan dan produk kebersihan diletakkan di bilik air dan tandas dan sudah pasti kebanyakan barang berupa makanan akan diletakkan di dalam peti sejuk bertujuan untuk tahan lama.

Sedar ataupun tidak, sesetengah makanan yang diletakkan di dalam peti sejuk akan merosakkan lagi makanan dan tidak patut diletakkan didalam peti sejuk. Berikut adalah beberapa tip untuk panduan penyimpanan makanan menurut buzznoble.

Menyimpan tomato di dalam peti sejuk dapat menghilangkan rasa dan zat tomato itu sendiri. Dengan meletakkan tomato yang agak lama di dalam peti sejuk, ini akan menghilangkan tesktur tomato dan menyebabkan tomato menjadi lembik.

Untuk tahan lebih lama, letakkan tomato yang muda didalam beg kertas dan biarkan diluar peti sejuk. Manakala tomato yang masak boleh bertahan sehingga seminggu sekiranya diletakkan dalam suhu bilik.

Kekacang dan rempah ratus tidak perlu didinginkan kerana ia akan bertahan lama didapur anda dan pastikan anda menyimpannya dalam bekas kedap udara. Sekiranya kekacang ini mula berbau, anda perlu menggorengnya dalam kuali kering dan panggang kekacang ini sedikit untuk menghilangkan bau tersebut.

Anda boleh menyimpan kacang dan rempah ratus dalam peti sejuk jika anda tidak merancang untuk menggunakannya untuk masa yang lama.

Jika ditanya mengenai cara penyimpanan kentang yang betul, kebanyakkan daripada kita mengangap peti sejuk adalah pilihan yang tepat bukan? Ini kerana peti sejuk bersifat sejuk, kering dan gelap.

Suhu yang agak sejuk adalah tidak sesuai untuk meletakkan kentang di dalam peti sejuk dan akan menukarkan kanji kentang menjadi gula. Malahan tindakan ini akan memberi kesan kepada tesktur dan rasa kentang itu sendiri. Jadi, cara terbaik adalah menyimpan kentang yang belum dibasuh di dapur kering dan mempunyai pengudaraan yang baik.

Penyimpanan roti di dalam peti sejuk akan menyebabkan roti menjadi kering dan berasa seperti berkapur. Menurut buzznoble, cara terbaik untuk mengekalkan rasa roti adalah menyimpan dalam suhu bilik yang sejuk dan kering.

Cara mengekalkan rasa kopi adalah dengan menyimpanya di dalam bekas kedap udara dan di luar peti sejuk. Meletakkannya di dalam peti sejuk boleh menyebabkan kopi bergumpal dan kehilangan rasa. Ini kerana kopi bersifat penyerap yang cukup baik. Sekiranya kopi disimpan di dalam peti sejuk, ia akan menyerap bau dan rasa makanan lain yang terdapat di dalam peti sejuk.

Madu adalah salah satu keajaiban alam semula jadi. Bukan sahaja memberi manfaat kesihatan yang banyak, ia juga akan kekal selama-lamanya dalam bentuk semulajadinya! Cara terbik untuk menyimpan madu adalah dengan memastikan madu ditutup dengan ketat dan luaran madu disapu bersih (untuk mengelakkan serangga). Menyimpannya di dalam peti sejuk boleh menyebabkan madu membentuk kepingan kristal dan keras.

Melon atau tembikai akan berubah tesktur seakan serbuk jika disimpan terlalu lama di dalam peti sejuk. Untuk mengekalkan rasa dan tekstur yang terbaik adalah dengan menyimpan dalam suhu bilik. Seperti yang dinyatakan dalam laman buzznoble, kajian mendapati bahawa kesejukan boleh menjejaskan manfaat sebenar buah tembikai kerana kehilangan beberapa antioksidan dan pengurangkan kadar beta-karoten.

Tembikai potong yang didinginkan mestilah disimpan dengan betul kerana ia boleh menyerap bau dari makanan lain di dalam peti sejuk.

Perasa makanan seperti sos tomato, kicap, mustard, dan kebanyakan sos salad boleh dibiarkan dalam suhu bilik selepas dibuka tanpa risau akan kerosakannya. Jadi tidak perlu disejukkan walaupun selepas dibuka. Sama seperti sapuan coklat, sirap maple, mentega kacang dan lain-lain juga tidak perlu penyejukan.

Ini kerana produk ini dibuat menggunakan bahan pengawet, gula atau garam (pengawet semulajadi), cuka dan sebagainya yang dapat mengelakkan kerosakan kepada bahan perasa ini.

Ramai dalam kalangan kita menganggap herba adalah salah satu makanan yang harus diletakkan di dalam peti sejuk. Tetapi pada hakikatnya, meletakkan herba di dalam peti sejuk akan menjadikannya lebih cepat layu. Untuk memastikan herba sentiasa segar, letakkannya di dapur di dalam secawan air seperti gubahan bunga hiasan anda.

Bawang dikategorikan sebagai makanan yang agak sensitif kerana penyimpanan yang terbaik adalah dengan mengelakkan beg plastik ataupun peti sejuk. Penyimpanan yang baik membolehkan bawang mendapatkan udara segar untuk bertahan lebih lama.

Sekiranya bawang diletakkan di dalam peti sejuk, mungkin ada kelembapan berlebihan yang menjadikan bawang cepat rosak.

Bawang yang dikupas atau dicincang boleh disimpan di dalam peti sejuk selama beberapa hari, tetapi pastikan menutupnya dengan ketat.

Sudah terbukti bahawa tidak semua makanan boleh disimpan di dalam peti sejuk, jadi untuk memastikan makanan bertahan lama, elakkan tindakan yang akan merosakkan makanan. Mungkin ini satu cara untuk elakkan pembaziran makanan!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Piobbico Ibu kota Orang Hodoh Yang Meraikan “Keburukan” Rakyat

Terletak diantara lembah Pergunungan Apennine dan Laut Adriatik di tengah Itali, Piobbico adalah sebuah bandar zaman pertengahan yang penuh dengan bangunan batu besar dan dikelilingi oleh hutan subur. Walaupun ibu kota ini nampak cantik dan sempurna, tetapi Piobbico terkenal dengan “keburukan” rakyatnya.

Sejak tahun 1879, bandar yang berpenduduk seramai hanya 2 ribu orang ini adalah tempat tinggal kepada Club dei Brutti (Kelab Hodoh) yang anggotanya percaya bahawa “seseorang itu adalah siapa diri mereka dan bukan apa yang dilihat”.

Menurut BBC Travel, sehingga kini seramai 30 ribu orang merangkumi 25 negara seluruh dunia telah mendaftar sebagai “Persatuan Dunia Orang Hodoh”.

Pada asalnya, Club dei Brutti ditubuhkan bertujuan sebagai perkhidmatan menemukan jodoh untuk wanita bujang. Apabila kelab ini berkembang, penduduk tempatan mengubah tujuan asal kelab ini dengan mengingatkan kepada masyarakat bahawa kecantikan dalaman lebih penting daripada penampilan fizikal.

Pada 2007, sebagai penghargaan kepada penduduk di situ, Piobbico telah membina patung yang didedikasikan kepada orang-orang hodoh di bandar itu.

Untuk menjadi ahli persatuan, ahli kelab yang berpengalaman bertanggungjawab untuk menilai dan mengukur tahap “keburukan” ahli ahli baru. Mereka yang berpotensi akan diberikan markah daripada “keburukan yang tidak dapat dikesan” kepada “hodoh luar biasa”.

Walau bagaimanapun, ahli kumpulan itu tidak semestinya hodoh kerana kelab ini lebih tertumpu kepada meraikan kecantikan dalaman tanpa memikirkan apa yang akan dikatakan orang lain.

Pada Ahad pertama di bulan September, orang ramai berkumpul dari seluruh dunia untuk mengambil bahagian dalam Festival Hodoh Tahunan Piobbico. Memetik BBC Travel, pada hari tersebut, setiap ahli akan memilih ketua kelab, mendaftar ahli baru dan memakan pasta dan truffles tempatan.

Jadi negara yang meletakkan begitu banyak penekanan kepada public figure harus mencontohi negara di Itali ini dengan membuktikan bahawa menjadi diri sendiri lebih baik dan ini adalah definisi cantik yang sebenarnya. Embrace yourself!


Pembantu Peribadi Meninggal Dunia, Roslan Shah Sedih & Kecewa Dengan Kakitangan Sebuah Klinik

Selepas 3 bulan pemergian ibu tercinta, pada Sabtu yang lalu (7 Mac), pengacara Roslan Shah sekali lagi terpaksa mengharungi detik-detik yang menyedihkan apabila Pembantu Peribadi (PA) nya, Amirul Izwan Hamzah disahkan telah meninggal dunia.

Berita sedih itu dikongsi Roslan atau juga dikenali sebagai Cik Lan menerusi laman Instagram nya. Menurut Roslan, Allahyarham meninggal dunia dipercayai akibat sesak nafas ketika dalam perjalanan ke hospital bagi mendapatkan rawatan.

A post shared by roslanshah (@realroslanshah)

Dalam nada perasaan yang sebak, Roslan turut memberitahu dia kini bergegas ke kampung halaman Allahyarham di Johor Bahru untuk menziarah jenazahnya buat kali terakhir. Kongsi Roslan lagi, dia bersyukur kerana diberikan kesempatan untuk memandikan serta membantu urusan pengebumian pembantu peribadinya itu.

“Mirul, Cik Lan dah mandikan dan angkat Mirul tau sampai ke kubur”

Biarpun redha dengan ketentuan-Nya, Roslan turut meluahkan rasa kecewanya dan mempersoalkan tindakan kakitangan sebuah klinik yang mana meminta rakan-rakan Allahyarham membawanya sendiri ke hospital bagi mendapat rawatan lanjut biarpun ketika itu keadaannya sudah kritikal.

Dalam perkembangan lain, pengacara ini turut berkongsi segala kebaikan Allahyarham sepanjang hayatnya. Dedah Roslan, Allahyarham merupakan individu pertama yang mengetahui pelbagai data peribadinya kerana mempercayai akan sikap jujur pembantu peribadinya itu.

“Arwah adalah orang pertama sebagai P.A cik Lan tahu Password No Hp Cik Lan Dan Card No ATM cik Lan kerana dasar kejujurannya.Selama dengan Cik Lan duit tidak pernah hilang satu sen pun, rajin, ringan tulang serta tahu cik Lan nak makan apa dan minuman Serta pembersih”

Rata-rata pengikut serta rakan-rakan selebriti turut mengambil kesempatan mengucapkan takziah buat Roslan dan keluarga Allahyarham.

A post shared by Azzaelite❤queenazza0174748991 (@azzaelite)

Salam takziah dari kami di Murai.my. Al-Fatihah (dibaca) .

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GAMBAR] Terkini! Suasana Sekitar Kaabah Yang Kosong Kerana COVID-19

Sejak minggu lalu, orang ramai mula berkongsi gambar-gambar sekitar Kaabah di Masjidil Haram yang lengang daripada kebiasaan. Daripada perkongsian itu, rata-rata berasa bimbang melihat situasi tersebut apatah lagi kawasan itu sememangnya ‘sentiasa hidup’.

Dilaporkan keadaan tersebut menjadi lengang kerana aktiviti sterilisasi yang dilakukan berikutan kebimbangan terhadap penularan wabak COVID-19. Kawasan masjid Al Haram yang lain masih dibuka dan tawaf juga masih berlangsung seperti biasa pada tingkat-tingkat lain. Buat masa ini, tidak ada sebarang kes Covid- 19 dilaporkan di Makkah.

Disebalik perkongsian tersebut, ramai yang tidak tahu bahawa kawasan Kaabah pernah ditutup suatu ketika dahulu dan pada tahun 2020 ini merupakan kali ke-40 ianya ditutup buat seketika.

Kali terakhir ianya ditutup adalah pada tahun 1978 akibat wabak meningitis yang merebak begitu cepat termasuklah kepada 10,000 jemaah haji.


“Saya Dah Tak Kuat”- Aliff Syukri Beri Bayangan Difitnah

Pada minggu lalu, media tempatan melaporkan seorang usahawan kosmetik dipercayai Dato Seri Aliff Syukri didakwa memukul dan mencubit seorang kanak-kanak perempuan berusia dua tahun dipercayai anak angkatnya pada 28 Februari lalu sebelum pembantu rumahnya warga Indonesia membuat laporan polis keesokannya.

A post shared by Aliff syukri bin kamarzaman (@aliffsyukriterlajaklaris)

Susulan daripada itu Aliff telah ditahan namun dibebaskan dengan jaminan polis, setelah mendapatkan keterangan daripadanya. Manakala anak angkatnya, Ameena telah diserahkan kepada pembantu peribadinya untuk dijaga sementara atas nasihat daripada pegawai Jabatan Kebajikan Masyarakat (JKM) Petaling Jaya.

Menerusi carian Murai.my kepada perkongsian terkini usahawan itu di laman Instagram nya, Aliff meluahkan rasa sedih serta memberi bayangan bahawa dia telah difitnah yang merujuk kepada kes tersebut. Perkongsian itu dibuat Aliff dipercayai kiriman mesej yang memberikan kata-kata semangat buatnya.

Dalam perbualan tersebut, mereka percaya bahawa Aliff telah dianayai dan kenal akan sikap sebenar usahawan itu.

Dalam perkembangan lain, menerusi laporan Berita Harian kertas siasatan berhubung kes itu akan diserahkan polis kepada pejabat Timbalan Pendakwa Raya (TPR) esok untuk tindakan selanjutnya.Ketua Polis Daerah Petaling Jaya, Asisten Komisioner Nik Ezanee Mohd Faisal, berkata pihaknya sudah mengambil keterangan semua saksi terbabit kes berkenaan.


Demi Moore Tak Sangka Ibu Kandung Dibayar US$ 500 Untuk Merogolnya

Bintang Hollywood, Demi Moore telah mendedahkan bahawa dia telah dirogol di usia 15 tahun oleh seorang lelaki. Kemudian lelaki tersebut hanya membayar minuman alkohol berharga AS$ 500 kepada ibunya.

Moore, 56, mendedahkan kejadian mengerikan itu kepada Diane Sawyer dalam program “Good Morning America”, disamping membincangkan tentang edisi akan datang buku memoirnya “Inside Out.”

“Saya dirogol dan pengkhianatan yang dahsyat. Lelaki itu mengeluarkan pertanyaan tanpa belas kasihan, ‘Bagaimana perasaannya apabila diseksa oleh ibu anda sendiri dengan hanya membayar AS$ 500?’” Tulis Moore, 56.

Peristiwa yang berlaku benar-benar menakutkan, Moore tidak pernah membayangkan ibunya sanggup melakukan perkara seumpama itu kepadanya.

Sebelum kejadian perkosaan berlaku, Demi Moore juga mengalami peristiwa yang dahsyat yang berkaitan dengan ibu. Ketika pelakon itu berumur 12 tahun, dia menggagalkan percubaan ibunya untuk membunuh diri.

Dalam memoirnya, pelakon berambut perang ini berkata ibunya seorang kaki botol yang sering memintanya untuk ikut ke bar untuk menagih perhatian dari lelaki. Ibunya meninggal dunia pada tahun 1998.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Unik & Menarik! KLoe Hotel Ini Milik Cheryl Samad

Benar, hotel baharu yang dikenali sebagai KLoe Hotel ini merupakan milik pelakon dan pengacara terkenal, Cheryl Samad bersama suaminya, Ng Ping Ho.

Terletak di Bukit Bintang, KLoe sudah sedia mencuri tumpuan pengunjung yang ingin menginap di sini kerana reka bentuk hiasannya cukup menarik dan kreatif. Malah buat mereka yang gemar pada fotografi, KLoe sememangnya ‘Instagram friendly’. Selain itu, lokasinya juga cukup strategik menjadikannya antara pilihan hotel yang tepat di Kuala Lumpur.

Biarpun berada di tengah-tengah kota metropolitan, usah risau kerana ruangan dalaman hotel bakal memberikan gambaran yang tenang, sesuai untuk mereka yang ingin beristirehat. Difahamkan, hotel yang tersedia dengan 80 buah bilik ini bermula dengan harga RM300 semalam dan tempahan boleh dibuat menerusi laman sesawang KLoe Hotel.


Pengsan Selama 3 Hari! Wanita Ini Diselamatkan Oleh Bateri Telefon Pintar Huawei

Agak mengejutkan apabila mendengar kisah seorang wanita yang berasal dari Lancaster, England ini.  Wanita ini telah diselamatkan oleh telefon Android iaitu jenama Huawei yang baru saja dia beli selepas tidak sedarkan diri selama tiga hari dan lumpuh.

Telefon bimbit tetap hidup selama dia pengsan tidak sedarkan diri dan boleh digunakan untuk menelefon mencari bantuan. Wanita bernama Beth McDermott dilaporkan oleh The Sun, tergelincir dan jatuh di tangga rumahnya sehingga dia pengsan.

Wanita berusia 42 tahun yang tinggal sendirian tidak sedarkan diri selama tiga hari, dan tidak dapat menggerakkan kakinya ketika dia mula sedar.

Apabila Beth bangun, dia tidak dapat menggerakkan kakinya, kerana dia menderita rhabdomyolysis, sindrom yang disebabkan oleh kerosakan tisu otot.

Beth bernasib baik kerana telefon Android miliknya berada tidak jauh darinya, dan masih mempunyai kuasa 50 peratus. Walaupun telefon bimbit itu tidak di cas selama tiga hari selama Beth pengsan. Beth memanggil nombor kecemasan (999) dan ambulans datang, untuk membawanya ke hospital.

“Saya tidak dapat bertahan, saya tidak akan selamat tanpa bantuan telefon bimbit ini,” kata Beth.

“Pada mulanya saya fikir telefon bimbit tidak boleh digunakan, tetapi nampaknya ia masih mempunyai bateri 50 peratus, tanpa disangka-sangka boleh bertahan lama,” kata Beth

Beth mengakui bahawa dia baru saja menukar telefon bimbitnya dari iPhone ke Android, kerana bateri iPhonenya rosak, dan perlu dicas semula empat kali sehari.


Selebriti Titip Rasa Syukur Mufti Wilayah Dilantik Sebagai Menteri Hal Ehwal Agama

Petang Isnin(9 Mac), tumpuan diberikan pada perihal politik negara yang mana Perdana Menteri Malaysia ke-8 iaitu Tan Sri Muhyiddin Yassin telah mengumumkan senarai Jemaah Menteri baharu kerajaan Perikatan Nasional di Pejabat Perdana Menteri, Putrajaya.

Ini termasuklah mengenai pelantikan Mufti Wilayah Persekutuan iaitu Datuk Seri Dr Hj Zulkifli sebagai Menteri Hal Ehwal Agama yang mana telah mengangkat sumpah memegang jawatan tersebut pada pagi ini.

Dalam pada itu, ramai selebriti dan pendakwah bebas menitipkan rasa syukur mereka di atas pelantikan Mufti itu sebagai Menteri Hal Ehwal Agama yang mana begitu menyenangi sikapnya yang disenangi ramai dan atas ketokohannnya.

A post shared by PU Amin (@pencetusummah_amin)

A post shared by Adam Corrie (@adamcorrielee)

A post shared by BONDA of 5, 4 here 1 in HEAVEN (@yatthamzah_suci)

Menerusi laman Twitter nya, Datuk Seri Dr Hj Zulfikli berkongsi rasa syukur selain memohon agar semua pihak mendoakan agar dirinya diberi kekuatan untuk menggalas tanggungjawab dan amanah ini.

Babak Pertama, Episod Baharu1. Sejurus selepas pengumuman pelantikan sebagai YB Menteri Di Jabatan Perdana Menteri (Hal Ehwal Agama), seperti biasa, saya terus menuju ke Masjid Slim River, Perak untuk menyampaikan Kuliah Maghrib bulanan di sana.  pic.twitter.com/BawPtO8DFH

— 🇲🇾 Dr. Zulkifli Mohamad Al-Bakri (@drzul_albakri) March 9, 2020

Malah usai daripada pengumuman itu, beliau tetap meneruskan tugas seperti biasa dengan menuju ke Masjid Slim River, Perak untuk menyampaikan kuliah Maghrib bulanan di sana.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.